Sayur Favourite Orang Kita Yang Mudah Tanam Guna Pasu

Kalau sebut saja berkebun atau tanam sendiri sayur ramai yang fikir susahnya nak tanam. Asyik mati dan tak menjadi saja. Baik beli di pasar malam atau pasar raya harganya masih lagi murah tak perlu susahkan diri. Hanya pilih dan bayar. Tapi tahukah anda tanam sendiri sayur banyak kebaikannya berbanding dengan membeli di pasar. Nampak segar bugar tapi di sebalik kesegaran dan kegemokan sayur tu terdapat berapa gelen racun dan baja kimia yang digunakan?

Bayangkan setiap hari kita memasukkan bahan kimia ke dalam badan sendiri juga ahli keluarga. Jangan pelik andainya ramai yang diserang penyakit kanser dan juga penyakit kronik yang lain. Solusinya tanamlah sendiri sayur bebas baja kimia. Mudah saja sebenarnya. Kami kongsi senarai sayur yang boleh anda tanam di rumah menggunakan pasu.

Sawi boleh ditanam dalam bekas yang kecil seperti pasu atau pun planter box. Ia sudah memadai untuk bekalan sayur anda sekeluarga. Sawi antara sayur yang sangat sesuai dimasak dengan apa cara sekalipun. Masukkan dalam nasi goreng, mee goreng atau sayur tumis kesemuanya begitu sedap.

Menanam tomato tidak sesukar mana. Hanya buatkan sokongan kayu agar pokok ini dapat tumbuh dengan baik. Dari segi penjagaan pokok ini memerlukan air yang banyak dan mudah diserang penyakit. Oleh itu sentiasa sembur dengan racun organik buatan sendiri.

Salad juga antara sayur yang mudah ditanam menggunakan kaedah hidroponik. Sekali tanam anda dapat tuai hasil yang cukup untuk keperluan satu keluarga. Silap-silap anda boleh bersedekah pada jiran tetangga.

Ok yang ini ramai fikir susah nak tanam kobis tapi sebenarnya kobis ini sangat mudah dan cantik tanam dalam pasu. Teknik menanam kobis adalah dengan menyemai anak pokok yang terhasil dari pokok induknya. Kaedah semaian menggunakan anak pokok adalah lebih mudah hidup berbanding dari benih. Tapi untuk permulaan ingin dapatkan anak pokok anda kenalah semai benihnya dulu.

Cili lagi satu pokok yang mudah sangat tanam dalam pasu tapi anda kena sabar jaga cili ni sebab ada saja yang suka serang terutamanya bena (aphid). Nak tahu cara dapatkan benih cili? Ambil saja biji cili yang anda guna untuk memasak. Semai dalam bekas kecil. Bila dah mengeluarkan anak pokok maka pindahlah dalam pasu lain dan tunggu sehingga ia membesar dan berbuah.

Mempunyai sebuah laman yang cantik dan indah memberi terapautik. Tapi, bagaimana pula jika tanaman yang dibiakkan diserang serangga perosak? Sebaiknya, sudah pasti kita nak elak menggunakan pencegah serangga yang mengandungi bahan kimia. Pelbagai resepi pencegah serangga perosak yang pernah dikongsikan oleh Impiana. Kalai ni, Impiana nak kongsikan resepi pencegah serangga perosak paling mudah dan wangi yang dikongsikan Kebun Pertanian

Racun organik…100% berkesan. Try la…kulit limau yang masam tu jangan buang,saya guna limau jenis keci-kecil tu yang masam…kumpul dan letak dalam botol..masuk sikit air..pastikan air masak ye..jangan ada klorin…sebab saya pernah guna air ada klorin macam kurang berkesan ..peram lama2, bila dah keluar pati tu masuk sikit je dlm bekas dan campur air..nisbah dia 1 tudung botol pati bersamaan dengan 1000ml air..spray la pokok-pokok ..bena,kulat,karat daun,serangga perosak dll boleh hilang…100% organik..dan bagus utk bg nutrient pada pokok..

Kulit limau adalah bahan yang murah dan mesra alam. Limau manis mengandungi dua bahan utama yang berfungsi menyingkirkan serangga perosak. Ia termasuklah kandungan Limonene yang kebiasaanya terdapat dalam pencegah serangga komersial.

Siput, perosak tanaman diwaktu malam yang aktif. Jika di waktu pagi kelihatan tanaman anda berlubang atau bagi anak benih hilang terus daunnya, ini bermakna tanaamn anda diserang siput. Kebiasaanya tanaman jenis daun lembut seperti sawi, bayam dan salad menjadi habuan perosak ini.

Nak di tangkap atau musnahkan siput perosak ni di siang hari memang sukar, kerana ia akan bersembunyi di dalam tempat yang lembap dan sejuk terutamanya di bawah daunan kering dan tanah. Cara mudah adalah dengan menggunakan kulit limau

sedaiakan satu longgok kulit limau berhampiran tanaman dan biarkan semalaman. Periksa kulit limau tadi keesokkan paginya. Anda akan dapati banyak siput perosak akan berlindung dibawah longgokkan kulit limau tadi dan musnahkan segera. Lakukan kaedah ini beberapa kali untuk melindungi tanaman anda dari seranggan siput secara bio

Pokok zaitun atau nama saintifiknya Olea europaea yang membawa maksud european olive atau Olea sylvestris adalah spesies pokok kecil dari famili Oleaceae. Merupakan tumbuhan malar hijau,pokok zaitun yang terdapat di sekeliling kita sebenarnya telah hidup di antara 6,000 hingga 7,000 tahun lampau, iaitu di era kerajaan Persia dan Mesopotamia. Ia kemudiannya disebarkan ke wilayah-wilayah berdekatan seperti Syria, Lebanon, Israel dan Palestin

Tingginya di antara 8-15 meter sahaja. Daunnya berbentuk bujur, berwana hijau perak, berukuran 4-10 sm panjang dan 1-3 sm lebar. Ia mengeluarkan bunga-bunga kecil berwarna putih dan diselaputi bulu. Batangnya tumbuh menegak dan berpusing-pusing. Buah zaitun muda berwarna hijau. Apabila masak, warnanya bertukar ke hijau kekuningan, merah gelap atau ungu, bergantung kepada spesiesnya.

Pokok zaitun boleh tumbuh pada sebarang tanah yang ringan, termasuklah tanah liat yang bersaliran baik. Namun, pada tanah yang subur mereka akan terdedah kepada penyakit dan akan mengeluarkan minyak yang rendah mutunya berbanding jika ditanam pada tanah yang kurang subur. Pokok zaitun gemarkan iklim panas dan kering tanpa ada teduhan dan akan bermasalah sekiranya pokok matang terdedah kepada suhu di bawah 10°C. Kerana sistem akarnya yang kuat dan berselerak, mereka mampu bertahan dan hidup subur pada musim kemarau. Apa yang menarik, pokok zaitun boleh hidup untuk beberapa abad dan kekal produktif sekiranya mereka dicantas secara betul dan berjadual.

Pokok zaitun lambat membesar. Untuk beberapa tahun selepas ditanam, ukur lilit batangnya akan mencecah beberapa milimiter sahaja. Pokok ini jarang tumbuh melebihi 15 meter tinggi, dan biasanya dikawal ketinggiannya melalui kaedah mencantas. Spesies ini ditanam merata tempat dan hidup subur terutamanya di persisir pantai negara Mediterranean.

Zaman purba Greek, minyak zaitun banyak digunakan dalam acara kebesaran raja-raja dan ahli sukan. Minyak ini dibakar pada lampu suci di dalam kuil juga sebagai simbol nyalaan obor di sukan olimpik asal. Pemenang setiap acara sukan akan dimahkotakan dengan kalungan bunga-bunga zaitun.

Pokok dan minyak zaitun amat bernilai. Keistimewaan dan khasiatnya banyak disebut di dalam Al Quran dan kebaikannya juga ada dinyatakan di dalam sabda nabi.

Buah zaitun juga dikenali sebagai zaitun sahaja, merupakan hasil pertanian utama di kawasan Mediterranean yang dihasilkan untuk mendapatkan minyaknya. Zaitun merupakan ramuan asas kepada menu rantau ini. Perkataan ‘minyak’ adalah sinonim dengan bahasa yang digunakan bagi merujuk kepada pokok dan juga buahnya.

Terdapat beratus spesies pokok zaitun yang ditanam. Namun setiap spesies mempunyai signifikasi tertentu dari aspek warna, saiz, bentuk, karakter tumbesaran dan juga mutu minyaknya. Pokok zaitun yang ditanam secara komersil digunakan untuk minyak, makanan atau kedua-duanya sekali. Zaitun yang ditanam khusus untuk tujuan dimakan mempunyai keperluan tertentu. Pokok zaitun biasanya dituai untuk minyak, kayu, daun dan minyak buahnya. Kandungan minyak di dalam buah zaitun akan mencecah 20-30% apabila warna buahnya menjadi kehitaman atau ungu, dan sesuai untuk dituai. Lebih 90% hasil tuaian pokok zaitun akan dijadikan minyak. Zaitun dianggap perencah asas kepada penyediaan masakan menu Mediterranean, selain daripada gandum dan anggur.

Pokok zaitun dituai pada musim luruh dan musim sejuk. Banyak kaedah tuaian yang digunakan. Anataranya dengan menggoncang keseluruhan pokok. Namun mutu minyak yang dihasilkan selepas dikutip dari tanah adalah rendah kerana buahnya telah rosak. Kaedah lain adalah dengan menggunakan tangga yang disandarkan ke pokok zaitun. Buah-buahnya akan dipungut satu persatu dan dimasukkan kedalam beg. Minyak yang dihasilkan dari kaedah ini bermutu tinggi.

Cara penanaman

Penjagaan

Bayam atau dalam bahasa Inggerisnya dikenali sebagai ‘Spinach’ adalah spesies Amaranthus gangeticus yang tergolong dalam famili tumbuhan Amaranthaceae iaitu sama famili dengan pokok balung ayam iaitu sejenis tanaman hiasan yang berbunga menarik. Ia dikatakan mengandungi banyak khasiatnya tersendiri. Di antaranya seperti mempunyai kalori yang rendah tetapi tinggi dengan kandungan vitamin A dan K, mencegah kanser, meningkat sistem imuniti badan, mengekalkan kesihatan otak, merendahkan tekanan darah dan kadar kolesterol iaitu sekadar menyebut beberapa contohnya. Terdapat dua jenis pokok sayur bayam iaitu berdaun merah dan juga berdaun hijau.

Penanaman: Ia mudah ditanam menggunakan biji benihnya yang boleh didapati dari buahnya yang matang. Bijinya juga boleh dibeli dari pusat tanaman, kedai pertanian, dan juga pasaraya. Arahan mengenai cara menyemai dan menanam pokok bayam ini juga tertera di pek biji benih yang dibeli bagi memudahkan cara penanamannya .

Ia sesuai tumbuh dalam campuran tanah atau medium tanaman yang agak lembap serta gembur  dan juga mengandungi banyak bahan organik. Campuran yang disyorkan adalah campuran tanah untuk pokok berpasu iaitu dalam nisbah 3:2:1 (Tanah Peroi: Bahan Organik: Pasir Sungai). Pokok bayam mudah ditanam kerana anda hanya perlu menabur benihnya di plot tanaman yang telah digembur atau dicampur medium tanamannya. Seterusnya berikan penjagaan yang diperlukannya. InsyaAllah hasilnya cukup memuaskan.

Untuk menyemai dan menanamnya ikuti langkahnya seperti berikut:

1)Campurkan biji benih pokok bayam yang halus itu dengan pasir halus

2)Tabur terus di tanah yang telah digemburkan terlebih dahulu dan berikan siraman dua kali sehari agar medium semaiannya senantiasa lembap.

3)Apabila anak benih telah tumbuh empat helai daun bolehlah dijarangkan iaitu dengan mencabut beberapa anak benih di sekeliling anak benih yang ingin dibiarkan membesar.

Manakala anak benih yang dicabut tadi bolehlah ditanam semula di ruang kosong yang terdapat di plot tanaman anda di tanah. Bagi anda yang tidak mempunyai ruang di tanah untuk menanamnya tidak perlu risau kerana pokok sayuran ini juga boleh ditanam dalam bekas tanaman seperti pasu, polibeg atau bekas tanaman yang diperbuat daripada plastik atau palung logam dengan menggunakan medium tanaman seperti tersebut di atas

Selepas ditanam dan disiram letakkannya di tempat teduh dahulu sehingga ia mula tumbuh barulah dipindahkan ke kawasan yang mendapat cahaya matahari yang banyak untuk pertumbuhannya dan seterusnya berikan penjagaan seperti di bawah ini.

Penjagaan:1)Ia perlu didedahkan kepada cahaya yang banyak untuk tumbuh subur.

2)Siram 2 kali sehari iaitu pada waktu pagi dan petang bagi memastikan medium tanamannya lembap sentiasa agar anak bayam cepat tumbuh membesar.

3)Gunakan baja organik seperti najis ayam untuk pertumbuhan pokok yang lebih subur.  Ikuti arahan mengenai cara dan kekerapan penggunaannya seperti tertera di pek baja yang digunakan.

Pokok bayam boleh dipetik apabila pokoknya mencapai anggaran umur lebih kurang 2 hingga 3 bulan selepas disemai bijinya dan ini juga bergantung kepada cara penjagaan selepas penanamannya.


Buah Cermai Kawal Kolesterol Darah Secara Semula Jadi

CERMAI (Phyllanthus accidus Skeels) adalah sejenis tumbuhan dari keluarga PHYLLANTHACEAE atau EUPHOBIACEAE yang terdapat di Malaysia.Pohon cermai menghasilkan buahnya sepanjang tahun. Selain buahnya di jadikan sebagai jeruk atau halwa, ia juga di proses menjadi jus yang enak.

Kajian daripada beberapa buku menunjukkan setiap 100 gram buah mengandungi 95.9 g air, Protin (0.155 g), Serat (0.18 g), Lemak (0.12 g), Ash (0.51 g), Kalsium (5.4 mg), Posforus (17.6 mg), Ferus (3.25 mg) ,Karotin (0.019 mg), Thiamine (0.029 mg), Riboflavin (0.013 mg) dan Niacin (0.0292 mg). Cermai didapati mengandungi 4.6 mg asid askorbik.

Antara khasiat cermai kepada kesihatan adalah seperti:

1. Antioksidan
Antioksidan dapat melawan radikal bebas dan melindungi sel-sel tubuh yang sihat. Cermai mengandung banyak antioksidan seperti vitamin C, polifenol dan tanin.

2. Menjaga kadar kolesterol darah
Cermai mempertahankan kadar kolesterol darah dengan menghambat oksidasi LDL (kolesterol jahat). Cermai juga mencegah aterosklerosis (penumpukan plak di arteri) karana memiliki antioksidan yang kuat, sehingga dapat melindungi Anda dari penyakit jantung.

3. Diabetes
Cermai mengandung tingkat polifenol yang tinggi yang dapat melindungi tubuh dari sifat oksidatif gula darah yang tinggi dan mencegah resistensi urine. Selain itu, buah ini juga dapat membantu dalam penyerapan insulin yang berupaya membantu penurunan gula dara

4. Vitamin
Cermai juga dikemas dengan vitamin A yang penting dalam penghasilan kolagen. Kolagen amat diperlukan oleh  kulit untuk tetap muda dan anjal. Bila dikonsumsi saat perut kosong, kandungan nutrisi dalam cermai dapat melambatkan kerosakan kolagen, secara tidak langsung ia melambatkan proses penuaan kulit.

5. Anti-kanser
Dikemas dengan sifat antioksidan, cermai dapat membantu tubuh melawan efek berbahaya dari bahan kimia yang bersifat karsinogenik (sifat kanser). Buah ini juga dapat menghambat pertumbuhan sel kenser  dan mengurangi kesan berbahaya dari radiasi dan kemoterapi.

6. Kesehatan seksual
Minum jus cermai sekali sehari dapat membantu meningkatkan kesihatan seksual lelaki. Buah ini juga dapat meningkatkan motilitas (kemampuan sperma untuk berenang), kualiti dan produksi sperma pada lelaki yang menderita Oligospermia (suatu kondisi di mana seorang lelaki mempunyai jumlah sperma yang rendah)

7. Serat
Cermai kaya serat, polifenol dan air. Oleh itu, buah ini berupaya menajdi penawawr keapda meraka yang mengalami masalah sembelit. Disamping itu kandungan anti-inflamasi di dalam buah menajdi penawar kepada mereka yang kerap mengalami  sakit perut. Pengambilan satu sudu teh jus cermai setiap hari ketika perut masih kosong berupaya mengawal kadar asid di dalam perut.

8. Melindungi hati
Cermai dapat digunakan untuk melindungi hati dari kerusakan oksidatif yang disebabkan oleh bahan kimia atau alkohol.

17 Kesilapan Semasa Tanam Rumput

Saranan: Lakukan semburan secara sistematik bukan secara rambang

Saranan:

Saranan: Masa terbaik meracun ialah pada jam 10 pagi – 2 petang.

Saranan: Sila ikut jadual sukatan mengikut jenis rumpai.

Saranan: Lakukanlah semburan kedua atau ketiga (jika perlu) andai semburan pertama gagal.

Saranan: Lakukan kerja pembersihan secepat mungkin.

Saranan: Ratakan tanah bagi menjamin air tidak bertakung.

Saranan : Pasir sungai sangat perlu sebagai asas leveling dan saliran air baik.

Saranan : Tanah perlu dimampatkan untuk kuatkan struktur tanah

Saranan : Jangan lupa . Ia sangat mustahak untuk neutralkan tanah berasid atau beralkali.

Saranan : Gunakan kaedah penanaman close turfing

Saranan : Beli rumput gred A atau berkualiti. Memang sedikit mahal tetapi berbaloi.

Saranan : Gunakan baja N:P:K= 15:15:15

Saranan : Siram tanah bagi melembutkan media tanaman

Saranan : Padatkan rumput dengan cara manual (memijak) atau menggunakan mesin.

10 idea menarik mini ladskap walau tanah 5 kaki sahaja. Landskap adalah satu terapi yang pastinya akan memberi ketenangan.Miliki kediaman pastinya mengidamkan sebuah landskap indah.

Jika pemilik yang memiliki halaman pastikan halaman anda tidak semak dan serabut dek lalaang. Landskap adalah satu terapi yang pastinya akan memberi ketenangan setiap hari anda balik dari kerja. Tidak kira sama ada laman itu luas atau tidak. Mini landskap juga sudah mampu membuatkan anda bahagia.

Jika hujung minggu laman ini akan menjadi sebagai satu ruang terapi bersama keluarga tercinta. Anak-anak bermain dan mungkin anda boleh membuat BBQ untuk makan malam bersama keluarga di halaman anda sendiri. Halaman tidaklah perlu sebesar yang diimaginasikan. Jika anda mempunyai keluasan tanah hanya lima kaki sahaja sudah cukup untuk merapikan halaman tersebut.

Jom lihat halaman, mana tahu anda boleh dapat inspirasi untuk halaman rumah anda pula.

Kemasan landskap juga penting bagi tema yang diinginkan, tidak kira sebesar mana keluasan laman anda, jika ada kehendak dan kemahuan pasti boleh lakukannya. Buat sedikit demi sedikit pasit dapat menghasilkan laman yang indah dan apa yang diidamkan.

Masa kini, terdapat rumput tiruan. Bagi yang malas untuk menjaga rumput, rumput jenis ini amat sesuai. Jadi carilah harga yang berpatutan dengan keluasan yang ingin anda pasang rumput tiruan tersebut. Sejuk mata memandang bila tengok halam mahupun patio atau anjung kediaman ada palitan hijau yang segar (mini landskap).

Banyak kelebihan jika anda memilik laman ia bukan sahaja mampu menjadi terapi malahan ia juga mampu memberi oksigen yang baik kepada kita semua. Sejuk mata memandang dengan hidupan hijau semula jadi.

Bila memiliki laman ada perlulah rajin untuk membelainya kerana tumbuhan hidup akan sentiasa berzikir.

SPESIES SESUAI MUDAH TANAM

Anda boleh memilih untuk menanam tanaman pagaran yang rendah atau yang tinggi bergantung kepada keperluan peribadi anda. Namun secara prinsipnya, tidak semua perkarangan kediaman kita perlu ditonton oleh jiran kerana ada kalanya kita dan mereka memerlukan sedikit privasi.

Terdapat pelbagai spesies pokok renek berbunga pelbagai ketinggian yang menarik sesuai untuk dijadikan pagaran. Namun, pemilihan warna, saiz dan bentuk bunga pokok renek adalah subjektif dan peribadi. Terpulang kepada cita rasa dan keinginan masing-masing. Berikut disenaraikan 10 spesies pokok renek berbunga yang sesuai dijadikan tanaman pagaran.

Pokok bunga kertas atau bougainvillea mempunyai bunga berwarna-warni yang berkembang sepanjang tahun. Bunganya nipis kelihatan seperti kertas cukup mempesonakan, melambai seakan sehelai kertas tiap kali dihembus bayu. Ia boleh tumbuh sehingga 3 meter tinggi.

Bunga kertas sering kali digunakan sebagai tanaman pagaran. Struktur daunnya yang lebat dapat membentuk hadangan pandangan dari luar laman. Batang pokok bunga ini agak keras, berduri dan bercabang-cabang. Bukan sahaja kerana warna dan rupa bentuknya yang sungguh asyik mata memandang tetapi sifatnya cukup senang dijaga membuatkan bunga kertas begitu popular di segenap kawasan dari kota metropolis sehinggalah ke pedalaman desa.

Bunga kertas mudah untuk dibiakkan iaitu melalui keratan batang yang boleh disemai di dalam beg plastik ataupun pasu. Ia memerlukan cahaya matahari penuh. Elakkan persekitaran yang lembap. Pengudaraan persekitaran yang tidak baik akan menyebabkan penyakit yang disebabkan oleh kulat dan bakteria.

Ixora atau bunga Siantan, juga dikenali sebagai Jejarum. Nama Jejarum diberikan kerana rupa bunga berkenaan sebelum berkembang seakan jarum peniti.

Ixora adalah tumbuhan dalam keluarga Rubiaceae, mempunyai bunga kecil yang mekar segugus antara 2 hingga 9 sentimeter yang biasanya menjadi tanaman hiasan renek dan sederhana, amat sesuai dijadikan sebagai tanaman pagaran dan pemisah sempadan.

Tumbuhan ini biasanya boleh membesar sehingga tiga meter dan bunganya boleh didapati dalam pelbagai warna mengikut spesies pokok dari putih, merah, jingga hingga kekuningan.

Bunga raya, Hibiscus rosa sinensis merupakan bunga kebangsaan kita. Justeru, menanam ratu tumbuhan tropika ini di halaman kediaman kita akan menyerlahkan sifat kebanggaan serta kecintaan kepada negara.

Bunga raya adalah sejenis spesies pokok renek berbunga sama ada merah, merah jambu, putih, kuning atau jingga, berbentuk rimbun menegak dan mempunyai tekstur sederhana kasar. Kebiasaannya, ketinggian pokok bunga raya ialah antara dua hingga tiga meter. Berikutan kecantikan dan keunikan bunganya, dikategorikan sebagai tumbuhan renek tahan lasak dan malar hijau, ia kerap dijadikan tanaman pagaran yang popular.

Bunga Melur juga dikenali Bunga Melati atau nama saintifiknya Jasminum sambac terdiri dari pelbagai variasi. Spesies yang paling biasa ditemui adalah tiga jenis utama iaitu duke of tuscany, maid of orleane dan star jasmine.

Melur termasuk tanaman perdu yang batangnya berkayu. Warna bunganya putih dan berbentuk bintang dan berbau wangi. Spesies dengan ketinggian 1.5 meter ini mempunyai daun-daun kecil yang banyak dengan rimbunan bunga mengikut susunan kelopak-kelopak kecil.  Kerana keharuman bunganya dan mekar sepanjang tahun, spesies ini mendapat tempat istimewa dalam kebanyakan kaum di Malaysia. Ia menjadi elemen penting dalam majlis tradisional seperti majlis perkahwinan dan acara keagamaan.

Tanah yang sesuai adalah dari jenis kompos dan mempunyai pengaliran yang baik. Tumbuhan ini membiak secara keratan batang yang matang atau kaedah tut. Pastikan airnya mencukupi untuk pertumbuhan akarnya. Ia juga memerlukan cahaya matahari yang secukupnya untuk tumbesaran dan berbunga.

Spesies ini boleh tumbuh di tempat sejuk atau panas dan ia merupakan tumbuhan yang senang dijaga. Pokok ini boleh mencapai ketinggian 1 hingga 2 meter. Ia membiak melalui keratan batang dan semaiannya boleh dilakukan dengan memilih ranting yang agak tua. Pastikan air mencukupi bagi menggalakkan pertumbuhan akar.

Cempaka telur atau nama saintifiknya Michelia Pumila. Tumbuhan ini mempunyai batang berkayu dan boleh membiak melalui biji benih dan keratan batang. Bunganya berbentuk bulat seperti telur dan mempunyai bau yang amat wangi terutamanya pada waktu malam. Ia boleh mencapai ketinggian antara 1 hingga 2 meter. Tumbuhan ini tidak boleh terlalu terdedah kepada cahaya matahari terus tetapi memerlukan cahaya yang cukup untuk membesar dan berbunga.

Pokok senduduk atau nama saintifiknya Melastoma malabathricum merupakan pokok renek yang  biasa dijumpai di dalam belukar dan semak yang tidak terlalu tebal. Tinggi purata pokok senduduk ialah 1 meter. Namun ia boleh mencapai ketinggian hingga 3 meter. Batangnya berwarna kemerahan dan dilitupi oleh bulu-bulu halus. Sama seperti batang, daun dan buahnya juga dilitupi bulu ini. Bunganya cantik dan mempunyai lima kelopak dengan stamen berwarna kuning di tengah-tengahnya. Bunga senduduk yang paling biasa dijumpai berwarna ungu gelap hingga ke merah jambu dan putih.

Bijinya berwarna hitam dan mempunyai sedikit rasa pahit dan manis dan ia boleh dimakan. Apabila dimakan ia boleh meninggalkan warna hitam pada mulut dan dari sinilah senduduk mendapat nama botaninya melastoma yang bermaksud mulut hitam dalam bahasa Greek. Buahnya menjadi makanan kegemaran burung. Selain  ditanam untuk tujuan perubatan ia juga boleh menjadi tanaman pagaran yang baik.

Gardenia jasminoides atau pokok bunga kembang cina merupakan spesies renek berkayu yang mempunyai ketinggian 2 meter. Daunnya berwarna hijau, berbentuk bulat, ringkas dan terletak dalam susunan berhadapan. Bunganya pula berwarna putih dan berbau wangi. Manakala buahnya berwarna oren dan berbentuk oval dengan ukuran panjang 1.5 inci. Kerana keharuman, bunga ini mempunyai nilai komersil untuk dibuat minyak wangi.

Tabernaemonta coronaria atau pokok susun kelapa merupakan tumbuhan herba renek dengan ketinggian di antara 1 hingga 1.5 meter. Daunnya hijau berkilat dan mempunyai bunga berwarna putih dan berbau harum dengan kelopak bersusun dan agak besar. Daunnya akan mengeluarkan sedikit getah putih jika dipatahkan. Spesies ini boleh dibiakkan melalui kaedah keratan batang atau biji benih.

Pokok janda kaya atau nama botaninya Mussaenda erytrophylla merupakan sejenis pokok renek yang mempunyai kanopi daun yang merimbun dan lebat. Kebiasaannya pokok ini mempunyai dua jenis variasi bunga berbentuk seperti bintang iaitu bunga yang berwarna merah dan yang berwarna putih.

Spesies yang dikatakan berasal dari Filipina dan Ghana ini boleh tumbuh di antara 1.5 hingga 2 meter tinggi dan boleh dibiakkan melalui keratan batang atau tut. Ia sesuai ditanam di kawasan yang menerima cahaya matahari penuh dan bersaliran baik.

Penghargaan/Penulis: Lar. Masri Ismail


Video Cara Hilangkan Karat Pada Sinki Tanpa Perlu Menyental

Sinki dapur mula berkarat, ini yang membuatkan dapur nampak tak cantik.

Kebanyakkan punca penyakit adalah dari makanan. Bukan sekadar disebabkan oleh makanan yang terdedah boleh mengakibatkan penyakit, malah cara dan ruang kendalian yang digunakan turut mempengaruhi kebersihan makanan itu. Oleh itu, untuk memastikan sesuatu makanan selamat dan bersih, perkara pertama yang perlu diperhatikan adalah dapur.

Dapur antara agen paling mudah menyebarkan penyakit walaupun pada mata kasarnya ia kelihatan bersih. Oleh itu, sekecil-kecil perkara terutamanya kebersihan perlu diperhati. Antara tempat atau ruang yang ada kalanya kita tak perasan masih kotor adalah pada meja atau countertop, papan pemotong, pisau dan pelbagai lagi. Namun, yang paling dilupakan adalah sinki.

Sinki adalah tempat paling mudah menjadi habitat bakteria yang mengundang penyakit kerana ia sentiasa dalam keadaan lembap. Ramai ingat, sinki yang digunakan untuk mencuci paling bersih di antara ruang lain di dapur kerana ia kerap dicuci. Hakikatnya ada masalah lain. Antara masalah yang kurang diteliliti pada sinki adalah karat. Karat kalau tidak diselesaikan cepat bukan sekadar mencemarkan makanan, malah berbahaya kepada keselamatan.

Selain itu juga, masalah kesan klorin atau bahasa sains nya hard water. Klorin lama kelamaan jika ia bertindak dengan material seperti besi atau aluminium, ia akan meninggalkan kesan keputihan atau bercapuk. Lama kelamaan, sinki yang berkilat tadi akan cepat menjadi kusam dan kelihatan buruk. Bila penjagaan tidak dilakukan segera, maka kesan klorin tadi akan susah untuk dibersihkan. Maka, akan berlakulah kerja-kerja menyental dengan kuat. Bila dah sental dengan sepenuh hati, sudah pasti permukaan sinki tadi akan calar.

Tahukah anda, permukaan sinki yang bercalar tadi akan menjadi habitat bakteria? Haaa! terkejutkan. Jadi bagi mengatasi masalah ini berlaku, apa kata anda bersihkan kesan klorin pada sinki dengan cara yang dipaparkan dalam video ini. Hanay gunakan bahan dapur sahaja, kesan klorin tidak perlu disental.

Ada beberapa tempat ni memang kita selalu terlepas pandang bila waktu mencuci. Impiana kongsikan ‘spot’ yang biasanya kita tak ambil remeh.

1) Bakul Baju
Kita selalu lupa peranan bakul baju ni sebenarnya mengangkut baju-baju kita yang bersih tapi bila bakul kotor, bagaimana keadaan baju kita sebenarnya? Cukup sekadar sentiasa mengelap bakul ini dengan span basah dan biarkan ia kering.

2) Mentol Lampu
Semasa kita sibuk mencuci ‘frame‘ lampu, sebenarnya kita lupa mentol dalam lampu tersebut. Sebenarnya mentol lampu ini lagi banyak mengumpulkan kotoran dan habuk-habuk luar.

3) Bekas pisau
Bakteria dan kotoran boleh memasuki lubang-lubang tempat penyimpanan pisau yang sering kita gunakan.Oleh itu, nak selamat kita wajib bersihkannya at least sebulan sekali dengan merendam bekas pisau di dalam air panas.

4) Tilam
Apabila anda menukar cadar, jangan lupa untuk membersihkan sekali tilam. Hanya dengan menaburkan BAKING SODA untuk 15 minit dan kemudian vacuumnya semula, bau dan beberapa kotoran akan hilang.

5) Sofa
Banyak bakteria dan kotoran yang berkumpul pada sofa yang kita tak pernah tahu. Jadi apa yang kita perlu buat, ialah dengan menabur baking soda seperti di atas dengan membersihkannya semula selepas 20 minit .

6) Remote control, Keyboard Komputer, Handphone dan barang elektronik yang sering dipegang
Paling penting sebelum mencuci, buka dan keluarkan bateri dari barangan ini terlebih dahulu. Cuci dan bersihkannya dengan menggunakan cotton pad atau cotton bud yang di basahkan dengan cuci di celah-celah barang tersebut.

7) Stering Kereta
Spray dan cucikan sahaja dengan menggunakan tuala basah. Ini dapat mengurangkan bakteria dari hinggap di steering yang selalu kita sentuh.

8) Tombol Pintu
Basahkan tuala dengan cuka dan gosokkan pada setiap tombol pintu di rumah. Cuka berperanan menanggalkan kesan degil kotoran pada besi.

Pernah atau tidak di kalangan anda melihat peralatan elektrik Multimeter Digital seperti ini? Bagi yang tidak pernah melihatnya, peralatan elektrik ini merupakan satu komponen yang berfungsi untuk memeriksa kadar arus aliran elektrik, wayar ‘adapter’ dan sebagainya.

Jika anda sudah memiliki peralatan elektrik ini di rumah, sudahkah anda mengetahui bagaimana cara yang betul untuk menggunakan Multimeter Digital seperti ini. Untuk maklumat anda, sebenarnya mudah sahaja cara untuk menggunakan Multimeter Digital ini.

Maka oleh itu, mari kita belajar bagaimana caranya bersama Sis Letrik kita, iaitu Cik Aqilah yang merupakan pengasas dan pemilik Aiszzy Electronics Enterprise dengan menonton video penuh segmen Tip Impiana episod kali ini pada pautan di bawah:

Dah tengok video sampai habis? Mudah sahaja kan caranya untuk menggunakan Digital Multimeter ini. Jadi kepada anda di rumah selamat mencuba!

Nak beli rumah bukanlah mudah. Pelbagai dugaan yang bakal kita hadapi kalau silap langkah. Kewangan kita boleh sengsara dalam jangka masa yang panjang kalau tak bijak mengendalinya. Jom ambil tahu 5 perkara yang selalu dikait rapatkan bila nak beli rumah.

Memang betul. Kita perlukan paling kurang 10% untuk membayar pendahuluan bila nak membeli rumah nanti. Ramai yang tersilap bukan itu sahaja kos yang perlu kita tanggung, ada banyak lagi yang perlu kita ambil kira sepert ini.

Antara strategi yang anda boleh pasang adalah, sediakan duit sebanyak 15% (kalau mampu, kumpul hingga 20%) daripada harga jualan rumah yang nak dibeli tu.

Ini supaya anda boleh kumpul duit awal-awal untuk tanggung semua kos tambahan kat atas tadi. Ha! dah mula berfikir kan?

Tak salah kalau nak letak down payment yang lebih kalau ada duit simpanan lebih. Masalahnya, ramai yang buat ni takde simpanan yang mencukupi.

Betul. Bila kita bayar down payment yang tinggi, kita boleh kurangkan jumlah ansuran yang wajib dibayar setiap bulan. Tapi tak guna kalau simpanan yang ada tak banyak mana.

Bayangkan. Lepas beli rumah nanti, mesti anda nak beli perabot atau buat renovation untuk cantikkan rumah.

Lebih selamat anda bayar down payment yang perlu, dan gunakan duit lebihan tu (lepas dah tolak semua kos yang perlu untuk cantikkan rumah) sebagai simpanan kecemasan.

Berfikir panjang sebelum melakukan sesuatu yang mungkin buatkan anda gigit jari.

Jika anda gunakan selain daripada pinjaman fleksi (flexi home loan), bayar lebih setiap bulan mungkin satu tindakan yang tak berikan banyak untung. Tambahan pula kalau loan anda ada lock-in period.

Kalau habis bayar sebelum tempoh yang dah ditetapkan bank, anda terpaksa bayar penalti. Jadi renung-renungkan part ni ye.

Macam yang anda sedia maklum, refinance (pembiayaan semula) adalah satu tindakan mengambil loan rumah yang baru, untuk membayar hutang sedia ada sepenuhnya.

Dengan membuat refinancing, anda boleh kurangkan jumlah ansuran bulanan dengan ketara. Tapi, ia juga mungkin akan beri kesan buruk kat kewangan anda.

Jika anda nak buat ni, penting untuk mempertimbangkan kadar faedah pinjaman sedia ada dengan kadar faedah loan baru (yang anda nak apply).

Ada potensi yang kadar faedah mungkin rendah untuk tahun pertama. Tapi akan meningkat lebih tinggi pada tahun berikutnya.

Sentiasa dapatkan maklumat lanjut tentang ini sebelum anda buat sebarang keputusan muktamad.

Siapa macam ni, rasa diri tu masih muda dan nak bersuka ria dulu. Malas nak fikir beban. Sampai bila nak menyewa tak ada rumah sendiri. Pasti ke boleh simpan duit bila tua boleh beli rumah?

Walaupun kenyataan tadi ada kebenarannya, tapi lagi bahaya kalau orang muda tak pernah ada sebarang rekod hutang langsung.

Lagi-lagi kalau mereka benar-benar mampu daripada segi pendapatan untuk beli rumah.

Kalau anda lambat buat loan rumah, anda punya tempoh pembayaran akan jadi lebih singkat. Sanggup ke anda bayar jumlah ansuran rumah yang lebih tinggi?


Kipas Kekal Bersih Tanpa Habuk Dengan 2 Bahan!

Caranya:

1. Bersihkan dan buang semua habuk pada bilah dan jaring kipas seperti biasa.

2. Campurkan pelembut pakaian, cuka dan air kedalam bekas kosong yang lain. Nisbah campuran ialah 1:1:1 untuk setiap bahan.

3. Kacau sebati kesemua bahan tadi, kemudian masukkan ke dalam botol spray yang bersih supaya lebih mudah untuk digunakan.

4. Semburkan campuran tersebut pada permukaan bilah dan jaring kipas sehingga rata.

5. Biarkan cecair pada kipas selama 5 minit sebelum di lap dengan kain yang lembap.

6. Kemudian keringkan kipas yang telah di lap tadi dan kipas sudah boleh digunakan seperti biasa tanpa ada lagi habuk yang melekat.

7. Ulangi semula langkah-langkah diatas antara 2 atau 3 bulan sekali. Semoga berjaya!

Dinding Merekah Dan Ade Kesan Paku, Sumbat “Wall Plaster” Ni Je. Memang sakit mata tengok dinding yang ade kesan paku, sompek atau merekah. Mesti ramai yang buntu tak tahu nak buat macam mana. Ramai yang hanya terfikir nak tutup dengan tampalan simen baru. Betul tak?

Sebenarnya ada cara lebih mudah dan cepat yang boleh anda lakukan.Apa kata gunakan wall plaster dalam tube ni.

Selain digunakan untuk menutupi lubang-lubang paku dan rekahan, ia juga boleh digunakan sebagai penyelesaian grout atau celah jubin yang dah tercabut. Nak buat coreection pada dinding yang tersalah tebuk pun boleh je guna wall plaster khas ni.

Memandangkan suami puan Dee baru sahaja baru kemalangan dan menyebabkan pergerakannya terbatas, kuasa wanita sepenuhnya digunakan untuk menyempurnakan feature wall ini.

Kemahiran menukang saya belajar dari google dan group di dalam FB. Sebenarnya hajat untuk buat feature cermin ini sebelum PKP lagi. Namun aats sebab kekangan watu, ia terpaksa ditunda

Hari pertama, melibatkan kerja-kerja memotong kayu. kerja-kerja menampal cermin dan kayu pada dinding dilakukan pada hari ke-2. Hari ke-3 pula melibatkan kerja-kerja kemasan dan mengecat.

Memandangkan tempoh PKPK, kedai hardware hanya buka pada hari Isnin dan Khamis. Maka, kerja-kerja mengecat sedikit terjejas. Hari khamis projek ini mula, secara total isnin baru siap.

Saya hanya menggunakan gam tembak jenis silikon untuk melekatkan kepingan cermin dan kayu dan wainscoting. Keseluruhan kos yang diperuntukkan tak sampai RM 100

Karpet atau rug antara elemen penyeri lantai dalam sesebuah dekorasi tidak kira apa jua konsep yang dizahirkan. Untuk memiliki rug, harganya pun boleh tahan mahal. Lebih-lebih lagi jika rekaannya unik dan menggunakan material yang tersendiri.

Namun, itu tidak menghalang kehendak Puan Noor Azura Md Rejab yang mengimpikan kan rug tali jut atau tali guni menghiasi kediamannya. Jika dibeli, harga pasaran untuk rug yang dibuat sendiri oleh Puan Azura, boleh mencecah ratusan ringgit. Namun dengan olahan bijak dan kreatif, Puan Azura berjaya menghasilkan rug idamannya hanya dengan mengunakan tali jut yang dibeli dari kedai bajet pada harga RM 2.00. Yang menariknya, Ia juga sesuai dijadikan sebagai alas pinggan atau placemate Berikut bahan dan cara untuk menghasilkan rug seperti Puan Azura.

BAHAN-BAHAN:
Tali jut / tali guni
gam panas
kotak sebagai alas
gunting
pemabris / pita ukur

CARA-CARA:
1. Buat lingkaran bulat dengan menggunakan tali jut. Setiap lapisan lingkaran harus diperkemaskan dengan gam panas
2. Untuk hasilkan rekaan yang unik, gabungkan 2 atau lebih sazi lingkaran bulat. Seperti yang dilakukan oleh Puan Azura, ia menggabung 2 saiz lingkaran yang berbeza saiz untuk menghasilkan pattern bunga
3. Lintang tali di bahagian belakang lingkaran tali jut yang telah siap sebagai tetulang
4. Cantumkan kepingan kecil pada sisi lingkaran rug besar. SIAP..


6 Tip WAJIB Tahu Untuk Pilih Langsir Yang Sesuai Untuk Dapur

Berbeza pula dengan pemilihan langsir untuk ruang dapur. Separuh orang lebih gemar gunakan langsir lama yang dah rosak kemudian dipotong pendek untuk dijadikan sebagai langsir dapur. Betul tak? sebenarnya, cara tersebut salah sama sekali terutamanya jika anda menggunakan langsir lama yang diperbuat daripada kain tebal.

Ruang dapur terdedah kepada kadar kelembapan dan pelbagai aroma terutama bagi anda yang rajin memasak. Sebab itu, kalau anda perasan, langsir didapur lebih mudah kelihatan kotor berbanding di ruang lain walaupun ia baru sahaja dicuci atau ditukar. Yang paling teruk, akan kelihatan bertahi lalat. Itu menunjukkan humidity di dapur anda tinggi.

Jadi, untuk memilih langsir yang bersesuaian untuk dapur anda, jadikan tip-tip ini sebagai panduan

1. Jangan guna langsir yang tebal
Ramai beranggapan guna langsir tebal untuk tujuan tahan lebih lama. Salah sama sekali. Langsir tebal lebih cepat dan banyak memerangkap kelembapan dan mudah berbau hapak atau busuk.

2. Pencahayaan semula jadi yang banyak
Ruang dapur memerlukan pencahayaan yang lebih. Selain penggunaan lampu yang banyak di malam hari, sebaiknya pastikan dapur anda menerima cahaya matahari terus disiang hari. Oleh itu, gunakan jenis kain langsir seperti day curtain atau langsir yang nipis

3. Pengudaraan yang baik
Selain itu juga, penggunaan kain langsir yang ringan atau nipis mampu memberi pengudaraan baik untuk dapur anda. Jadi, bau-bau masakan akan mudah keluar melalui tingkap.

4. Jenis material yang sesuai
Untuk dapur, anda digalakkan untuk memilih material kain langsir jenis lace, nylon atau kapas. Selain mudah dibuang habuk, Kotoran yang terperangkap pada langsir mudah dicuci.

5. Blind curtain
Blind curtain adalah antara jenis langsir dapur yang tahan lama dan mudah untuk dijaga. Namun, pastikan anda memilih jenis material yang digunakan harus betul. Impiana menyarankan anda untuk menggunakan blind curtain jenis matel atau kayu kerana ia lebih mudah untuk dicucui dan mempunyai sistem pengudaraan yang baik.

6. Cara pasang
Pastikan kondisi atau labuh langsir yang akan dipasang jauh daripada api. Jika tidak, ia boleh mendatangkan sebarang perkara yang tidak diingini seperti disambar api.

Mengecat rumah sebenarnya mudah jika anda ketahui langkah yang betul. Malah jika anda ikuti cara yang tepat pasti hasilnya akan cantik dan memuaskan. Jom ikuti langkah mengecat yang betul ni. Sebab ramai yang tidak tahu untuk memulakan proses mengecat dengan betul.

1. SILING
Mulakan dari siling kerana ia dikuatiri akan menitis ke lantai. Jadi biarlah bahagian paling tinggi dicat dan disapukan cat dari kelebaran siling yang paling pendek. jadi tidaklah anda lekas penat dan kerja mengecat juga dirasakan lebih pantas.

2. DINDING
Bermula daripada sempadan siling dan dinding. Gunakan berus jika perlu untuk mengelakkan cat terpalit pada siling anda. Kemudian barulah penggelek dihalakan kebawah. Bahagikan kawasan mana yang perlu anda cat dahulu. Jika bekerja di dalam kumpulan, bahagikan bahagian dinding agar kerja mengecat lebih sistematik dan lekas siap.

3. JENDELA DAN PINTU
Berhati-hati apabila mengecat di bahagian kecil. Engsel dan tombol serta selak juga eloklah ditutup agar tidak terkena cat. Bagi bingkai, cat pada bahagian dalaman dahulu kerana pada bahagian luar mungkin anda ada pilihan warna lain yang sesuai dengan dinding luar.

4. LANTAI
Jika anda mahu mengecat lantai, rancang dahulu di mana patut anda bermula. Seelok-eloknya pilihlah kawasan yang paling jauh dengan pintu keluar dan kemudiannya sedikit demi sedikit terus ke pintu keluar. Awas jangan sampai anda terperangkap.

Bagi anda yang tinggal di kawasan perumahan dan perkampungan, pasti pernah berdepan dengan masalah untuk menghalau haiwan perosak seperti tikus dan cencurut di rumah. Malah, mesti ada juga di kalangan anda yang sudah melakukan pelbagai cara untuk mengatasinya namun masih tidak berjaya untuk menangani masalah tersebut.

Tahukah anda, sebenarnya ada petua dan cara mudah untuk menghapuskan haiwan perosak tersebut buat selama-lamanya daripada terus membiak dalam kediaman anda dengan hanya menggunakan satu bahan sahaja.

Bahan apa yang cuma anda perlukan adalah serbuk belerang. Umum mengetahui, serbuk belerang adalah merupakan salah satu bahan kimia yang beupaya untuk menghalau haiwan berbisa dan berbahaya seperti ular. Selain itu, ia berupaya untuk menghalau haiwan perosak seperti tikus dan cencurut ini.

Caranya, ambil satu atau dua sudu serbuk belerang dan bungkus ia menggunakan sehelai kain kecil. Lalu, diikat seperti seakan-akan sup bunjut yang selalu kita guna untuk memasak.

Apabila bunjutan serbuk belerang itu telah siap, letakkan ia di kawasan yang tersorok di sekitar dinding luar dan dalam rumah terutamanya di dapur.

Microwave, ramai yang faham penggunaannya hanya untuk memanas makanan. Namun, ada microwave atau ketuhar gelombang mikro ini mempunyai fungsi sama seperti oven atau pemanggang. Namun hasilnya tidaklah sebaik pembakar. Apa yang anda tahu cara pengguna microwave? Sudah pastinya, di larang sama sekali menggunakan peralatan besi seperti pinggan atau sudu. betul tak? Selain tu, apa tip atau cara penggunaan microwave yang anda tahu?

Sebenarnya, ramai yang tak pasti dan tak tahu cara atau tip penggunaan microwave. Antaranya adalah:

1. Jangan cuba resepi yang mengandungi atau memerlukan banyak air. Kandungan haba yang terdapat di dalam microwave tidak sesuai untuk masakan jenis berair. ia akan cepat mengering malah kalau untuk tujuan masakkan, makanan tadi tak masak.

2. Susun makanan secara tertib. Pastikan susun makan mengikut saiz dan bentuk. Seperti kentang, susun dalam bentuk bulatan atau empat segi sekeliling supaya di tengah-tengah kosong dan ruang haba dapat berputar

3. Tutup bekas yang digunakan untuk mengelak makanan dari mudah terpercik dan mengotorkan microwave anda. Di samping itu juga, ia lebih mempercepatkan makanan tadi masak kerana terdapat penutup yang memerangkap di dalam bekas makanan

4. Kerap kacau makanan anda. Ia bagi tujun untuk memastikan proses memasak atau memanas dapat dilakukan sama rata

5. Potong makanan menjadi saiz yang lebih kecil. Ini bergantung kepada jenis masakan dan makanan. Jika bersesuaian, lakukan. Saiz lebih kecil mempercepatkan proses masakan dan pemanasan

6. Cucuk pada makanan yang mempunyai tekstur kenyal dengan menggunakan garfu. Jika anda memanas atau memasak makanan seperti kentang, ayam, sosej cucuk-cucuk permukaan makanan anda dengan menggunakan garfu untuk memastikan ia lebih cepat dimasak dan mengelakkan berlakunya bunyi letupan kecil di dalam microwave.

7. Letakkan segelas air bagi mengelak makanan yang dipanaskan dari cepat kering. Letakkan secawan atau segelas air bersebelahan dengan bekas makanan.

8. Elak memasak atau memanaskan bahagian kepala ikan. Bahagian matanya lebih mudah meletup

9. Letakkan makana di dalam pinggan dan bentukkan bulatan bahagian tengah. Biarkan bahagaian tersebut kosong. Ia membolehkan edaran udara panas dapat di agihkan pada keseluruhan makanan

10. Pastikan microwave sentiasa bersih selepas digunakan. Ini bermakan, selasai memanas atau memasak, lap keseluruhan permukaan microwave anda. Jika tidak bukan sekadar kotor, bau lembap akan terperangkap di dalam microwave tadi.


Langkah Mudah Untuk Basmi Hama Tilam Dan Kuman Merbahaya

Tahukah anda apa itu pepijat? Pepijat atau hama tilam merupakan mimpi ngeri buat semua penghuni rumah. Jadi mari kita kenali musuh dalam selimut ini ;

Jika sekali rumah anda telah diserang makhluk perosak ini, memang amat susah untuk hapuskannya. Pepijat katil boleh hidup dalam apa jua keadaan. Badan yang leper membolehkan mereka untuk masuk ke celah-celah dan lubang-lubang kecil pada perabot serta tilam. Walaupun pepijat tidak membawa penyakit merbahaya, mereka meninggalkan kesan merah yang amat gatal daripada gigitan yang boleh membangkitkan perasaan tidak selesa dan amat mustahil untuk tidur dalam keadaan gatal-gatal sebegitu.

Tetapi tunggu dulu! – sebelum anda buang tilam yang telah dijangkiti pepijat, ikuti langkah ini ;

LANGKAH 1
Buat pemeriksaan secara menyeluruh untuk mencari kawasan yang bermasalah. Pepijat katil biasanya boleh ditemui berhampiran dengan kawasan tidur anda. Sukar untuk terima kenyataan ini, tetapi manusia (dan haiwan) adalah sumber makanan mereka! Mulakan dengan katil anda, periksa semua sarung bantal, tilam dan di sekitar bingkai katil. Jangan lupa periksa juga perabot yang terletak berdekatan, seperti meja sisi katil dan kusyen pada sofa.

Apa yang perlu dicari semasa proses pemeriksaan :

Selepas mengenalpasti kawasan bermasalah, segera rancang pelan kawalan menghapus pepijat. Dan jika anda tinggal di rumah sewa, maklumkan pada tuan rumah, terutamanya jika perkara ini menjejaskan kawasan kejiranan.

LANGKAH 2

Mulakan proses penyingkiran pepijat katil. Untuk menangani kes-kes serius, terdapat banyak rawatan kimia yang kasar dan merbahaya. Tetapi sebagai alternatif menggunakan bahan yang lebih selamat, anda boleh pertimbangkan salah satu cara ini. Pindahkan barang yang diserang pepijat kedalam beg plastik supaya ia tidak merebak ke kawasan lain sebelum memulakan langkah penghapusan dengan bahan-bahan dibawah ;

Haba : Ambil kesemua kain pelapik katil serta bantal termasuk yang berada disekitar katil dan perabot dan masukkan ke dalam mesin basuh. Gunakan air bersuhu panas sehingga 70 darjah celcius dan tetapkan kitaran selama lebih kurang 45 minit. Setelah selesai, masukkan pula kesemuanya kedalam mesin pengering selama 30 minit pada tetapan yang tinggi. Ini akan membunuh mana-mana telur pepijat yang bersembunyi di dalam linen anda.

Beku : Masukkan item yang dijangkiti ke dalam beg plastik dan letakkan beg tersebut dalam peti sejuk sekurang-kurangnya selama 10 jam. Suhu yang rendah higga tahap beku juga boleh membunuh pepijat.

Baking Soda: Tuangkan baking soda ke dalam mangkuk dan gunakan berus cat untuk menyapu soda kekawasan yang mungkin didiami pepijat. Ratakan juga pada katil dan biarkan selama seminggu sebagai usaha untuk membunuh pepijat dan telurnya

LANGKAH 3

Vacum keseluruhan kawasan dengan teliti bagi memastikan pepijat benar-benar sudah dihapuskan. Vakum kesemua tempat sekitar katil dan perabot anda dengan kuat di kesemua lapisan, lipatan, celahan dan retakan yang ada. Selepas vacum, segera bawa keluar dari rumah kandungan vakum tersebut untuk dibuang di luar rumah. Jangan lupa curahkan air panas mendidih pada sisa vacum yang dibuang tadi.

Lakukan aktiviti ini sekerap yang mungkin sehingga tiada lagi pepijat yang selamat.

LANGKAH 4

Selepas sesi penghapusan pepijat katil, jangan lupa dengan langkah-langkah pencegahan.

Jika perkara ini terlalu berat dan memudaratkan anda sekeluarga, dapatkan bantuan dengan menghubungi pihak yang lebih professional. Semoga berjaya!

Adakah anda rasa seperti seluruh rumah anda berbau hancing dan busuk seperti di kedai menjual haiwan? Bau ini mungkin disebabkan oleh najis kucing anda dan ditambah pula dengan bulu mereka yang ada melekat di karpet dan perabot, menjadikan rumah tidak selesa dihuni. Walau sayang bagaimana pun anda kepada kucing, tak mungkin ada yang sanggup tinggal di rumah berbau dan kotor.

Jadi bagaimana nak hilangkan bau tidak menyenangkan ini buat selama-lamanya tanpa perlu mengorbankan haiwan kesayangan? Anda boleh saja gunakan pencuci yang terdapat di rak-rak supermarket ataupun, anda boleh cuba menggunakan bahan semula jadi yang boleh didapati dirumah. Anda juga boleh mengurangkan bau busuk dengan meletakkan litter box kucing di tempat yang terbuka dan jauh dari kawasan berkumpul. Disamping itu, pastikan anda mengekalkan kebersihan di rumah dan juga kebersihan si comel agar udara dikediaman sentiasa segar dan bebas dari bau kucing.

CARA 1 : Gunakan cuka.

Hilangkan bau air kencing dengan menggunakan pembersih yang diperbuat daripada cuka putih. Letakkan satu bahagian air dan satu bahagian cuka putih dalam botol semburan. Kemudian, semburkan campuran tersebut di kawasan yang berbau. Biarkan cuka selama beberapa minit supaya ia dapat menyerap sekali bau air kencing kucing.

CARA 2 : Cuba pembersih enzyme.

Air kencing kucing terdiri daripada komponen-komponen yang memerlukan enzyme untuk dibersihkan. Anda boleh dapatkan pembersih enzyme di mana-mana petstore atau secara online. Ikut arahan pada label dengan teliti untuk digunakan pada kawasan yang berbau kucing.

CARA 3 : Sapukan penyegar udara semulajadi.

Satu lagi cara yang anda boleh cuba untuk menghilangkan bau kucing adalah dengan menggunakan penyegar udara semula jadi dibuat daripada baking soda. Campurkan 1 sudu teh baking soda dengan 1 sudu teh serbuk kayu manis, 1 sudu teh serbuk cengkih, dan 1 cawan herba seperti rosemary atau lavender kering. Renjiskan pembersih pada permaidani atau pada perabot yang mempunyai bau kucing. Biarkan sekurang-kurangnya satu jam dan kemudian vakum sehingga betul-betul puas hati.

CARA 4 : Dapatkan khidmat profesional.

Jika rumah anda berbau pintu kucing dan pembersih biasa tidak berjaya menyingkirkannya, sila dapatkan bantuan pembersih profesional. Cari pembersih permaidani profesional untuk menangani apa-apa kesan dan menghilangkan bau kucing pada permaidani anda. Dan dapatkan khidmat pencuci lantai profesional yang boleh datang kerumah untuk menghilangkan bau pada kayu atau jubin. Kebanyakan pembersih profesional memang sudah mahir dalam mengeluarkan bau yang berkaitan kucing di rumah.

CARA 5 : Kosongkan bekas pasir secara teratur.

Perikasa bekas pasir kucing anda sekurang-kurangnya sekali untuk dua kali dalam sehari. Cedok dan keluarkan apa-apa najis dan gumpalan air kencing dari bekas secepat mungkin supaya bau tidak dibiarkan ‘berlegar-legar’ diudara terlalu lama. Latih kucing anda untuk menggunakan bekas pasir agar anak-anak bulu ini tidak terbiasa kencing di kawasan lain didalam rumah anda.

CARA 6 : Pastikan anda mempunyai lebih dari satu bekas pasir.

Letakkan bekas pasir dibeberapa tempat berbeza dan bersihkannya dengan kerap. Lebih-lebih lagi jika anda mempunyai lebih dari seekor kucing, mempunyai bekas pasir yang berbeza buat setiap kucing akan mengurangkan risiko bau busuk. Pastikan setiap kucing mempunyai privasi semamsa menjalankan ‘projek’. Dengan mempunyai lebih dari satu bekas pasir, anda juga dapat mengelakkan daripada perlu membasuh sebuah bekas yang dipenuhi najis busuk yang datang daripada beberapa ekor kucing.

CARA 7 : Vakum tempat bermain kucing.

Gunakan vakum khas untuk membersihkan bulu-bulu haiwan kesayangan anda itu. Vakum seluruh kawasan dan tempat kegemaran si bulu untuk bermain. Pastikan juga anda vakum perabot, karpet, dan celah-celah almari atau pasu serta kawasan lain yang berpotensi. Cuba untuk vakum kawasan-kawasan ini seminggu sekali supaya tidak ada bulu atau kotoran kucing yang akan membawa kepada bau busuk.

CARA 8 : Pastikan kawasan makan kucing bersih.

Untuk mengurangkan bau di rumah anda, kekalkan kebersihan bekas makanan dan minuman kucing. Elakkan membiar makanan semalaman tanpa dibasuh bekasnya. Dengan memastikan bekas makanan sentiasa terjaga dan dibasuh bersih, ruangan dirumah anda akan terjamin bebas bau busuk dan bebas bakteria merbahaya.

CARA 9 : Bawa kucing anda grooming .

Sentiasa pastikan kucing di groom bersih dan kemas. Jadikan ia rutin sekurang-kurangnya seminggu sekali untuk memberus buku, trim kuku dan membersihkan telinga kucing daripada segala kotoran dan kuman yang menyebabkan bau kurang menyenangkan.

CARA 10 : Bawa kucing berjumpa doktor haiwan jika bau tidak hilang.

Jika anda telah cuba membersihkan kawasan kucing anda dan masih lagi gagal menghilangkan bau busuk kucing, cepat-cepat bawa si bulu berjumpa doktor haiwan. Boleh jadi, bau tersebut disebabkan penyakit atau jangkitan kuman yang memerlukan perhatian segera.

Tidak dinafikan, bukan semua orang ada memiliki sebuah kediaman yang besar dengan saiz keluasan ruang dalaman rumah yang luas.

Bagi yang memiliki saiz rumah yang kecil, sudah pasti setiap sudut keluasan ruang dalaman rumah juga adalah lebih terhad termasuk ruang dapur.

Sudah semestinya dengan ruang yang lebih terhad ini, rekaan hiasan dalaman rumah serta kelengkapan dan susunan perabot turut menjadi terhad.

Untuk ruang dapur misalnya, mesti ada segelintir di kalangan anda yang pernah menginginkan sebuah ‘Kitchen Island’ namun angan-angan tersebut tidak dapat dilaksanakan oleh kerana saiz keluasan ruang dapur yang kecil serta terhad.

Tetapi kini ianya bukan lagi penghalang untuk anda memiliki sebuah ‘Kitchen Island’ di ruang dapur.

Ini kerana, hasrat anda untuk memiliki sebuah ‘Kitchen Island’ yang cantik bagi menyerikan lagi ruang dapur anda bukan lagi angan-angan.

Maka, bagi mencapai hasrat dan angan-angan itu anda boleh mendapatkan sebuah ‘Kitchen Island’ yang bersaiz kecil seperti yang tertera dalam gambar di bawah.

‘Kitchen Island’ ini bukan sahaja memiliki saiz reka bentuk yang kecil malah ia juga didatangkan dengan rekaan moden dan ‘minimalist’ yang membuat kelengkapan perabot ini tampak lebih mewah.

Sumber: Facebook Kaki Deko

Bulan ini isu telur ayam tercemar dengan Salmonella menyebabkan pengguna takut dan khuatir untuk makan telur. Sebenarnya, telur adalah bahan makana yang paling udah tercemar tidak kira ketika masih mentah mahupun telah dimasak. Sebab itu, telur WAJIB dicuci bersih sebelum digunakan atau masak. Namun, tanda-tanda telur tersebut telah tercemar atau rosak mudah untuk dikenalpasti. Tak perlu tunggu tiba tarikh luput. Jika telur anda memaparkan ciri-ciri fizikal tersebut, sila buang atau JANGAN MAKAN!

1. Terdapat lapisan debu. Ini menunjukkan telur anda telah dijangkiti kulat

2. Berbau busuk dan hanyir

3. Warna putih telur berubah

4. Permukaan kulit telur berlendir. Ini menunjukkan stok telur anda tercemar dengan bakteria

5. Terdapat rekahan atau retak pada permukaan kulit telur yang masih mentah. WAJIB buang ye telur yang mempunyai fizikal begini. Dikhuatiri isi telur telah dijangkiti bakteria

6. Telur terapung terlalu lama di permukaan air adalah petanda kualiti nya telah merosot. Telur yang berkualiti kebiasaanya berada di dasar air

7. Sudah pastinya telur yang telah tamat tempoh tidak sesuai untuk dimakan. Namun, masih je yang ramai tak indahkan masalah ni.


‘Stress’ Dapur Asyik Berselerak, 7 Tip Ini Mungkin Menjadi Penyelesaian.

Setiap ruang dalam kediaman sudah semestinya mempunyai susun atur yang tersendiri, di mana terdapat ruang tamu, ruang bilik tidur, ruang keluarga, mahu pun ruang dapur. Ia dibahagikan mengikut kesesuaian kediaman tersebut, supaya kelihatan lebih kemas dan mudah diakses oleh seisi keluarga.

Setiap ruangan akan mempunyai susun atur atau dekorasi yang tersendiri, di mana perabot, atau perkakas akan diletakkan pada satu-satu sudut tertentu. Ianya tidak terkecuali juga, bagi ruangan dapur, yang akan sentiasa digunakan, sama ada sewaktu menyediakan hidangan, atau mungkin hanya untuk mendapatkan sesuatu makanan.

Tetapi, kebanyakan dari anda, khususnya kaum ibu dan wanita, mungkin akan mengalami sedikit kesukaran dalam memastikan susun atur di dapur tampak lebih praktikal, atau mudah untuk diakses. Lebih-lebih lagi, jika mempunyai banyak barang dapur yang perlu disusun. Adakah caranya supaya dapur lebih kemas dan tersusun? Ya, sudah tentu ada. Jom ikuti 7 tips cara mengemas dapur ini.

7 Tips Kemas Ruang Dapur

1. Buat list setiap minggu untuk barang dapur. Ini memudahkan kita untuk mengetahui stok barang yang sudah hampir habis atau yang perlu dibeli. Sebelum pergi shopping barang dapur, anda perlu buka kabinet dan check apa yang dah habis apa yang perlu dibeli untuk tambah stok supaya mudah buat “things to buy list”

2. Susun barang dapur mengikut jenis seperti rempah, jenis-jenis tepung, jenis-jenis gula, pasta dan sebagainya.

3. Bekas-bekas yang seragam akan menjadikan barang nampak lebih teratur dan kemas. Macam botol-botol rempah atau jem tu saya beli satu katon dengan harga tak sampai rm20 pun. Sekarang macam-macam kedai ada seperti daiso/diy untuk cari bekas2 yang sesuai.Jika mahu anda juga boleh melabur sedikit untuk membeli barangan plastik tahan lama seperti tupperware dan sebagainya.

4. Biasakan kemas dan lap sebaik selesai masak supaya kotoran dan minyak tidak melekat.

5. Sentiasa letak barang di tempat asal selepas menggunakannya. Anda akan lebih mudah untuk ambil dan guna bila diperlukan.

6. Gunakan semua stok yang ada sebelum tarikh luput. Jangan simpan stok makanan anda terlalu banyak sehingga ruang penyimpanan penuh.

7. Limitkan penggunaan dapur. Nak dapur cantik kekal bersih, tapi malas untuk mengemas! Jadi langkah terakhir yang boleh anda ambil adalah limitkan penggunaan dapur. Barulah dapur kelihatan seperti ‘showroom’.

Selamat menguruskan rumahtangga dengan cara yang sistematik. Tip yang dikongsikan mungkin akan membantu anda dalam mengemas, atau menyusun atur ruangan dapur anda dengan lebih sistematik. Bagi yang baharu mengubah suai dapur, atau berpindah rumah, boleh rujuk tip ini untuk menampakkan ruangan dapur anda lebih tersusun.

Bina kabinet dapur perlulah ambil tahu 10 perkara ini agar anda mendapat dapur idaman.

Ramai di antara kita mempunyai masalah dapur bersaiz kecil dan tidak tahu bagaimanakah untuk design dapur agar mampu kelihatan luas dan dapat mengisi pelbagai keperluan peralatan dapur kita. Ini checklist yang mampu membantu anda untuk bina kabinet dapur dengan lebih baik.

Pastikan pelan lantai anda cukup untuk ruang kabinet yang dirancang. Adakala kita terlalu bercita-cita tinggi sehingga, angan-angan melebihi realiti. Senaraikan apa yang anda perlu dari sebuah dapur. Bukan yang anda mahu. Ini termasuklah ruang untuk dapur basah dan dapur kering.

Di sesetengah pelan lantai, ruang mencuci juga sebahagian daripada dapur basah. Jadi saliran air masuk dan keluar perlu anda tahu. Begitu juga jika membuat pengubah suaian. Jangan alpa mengenai aliran udara  masuk dan keluar kerana ia merupakan faktor keselamatan yang sangat penting. Malah anda yang kidal juga perlu memberi tahu pereka agar lokasi memasak anda tidak menjadikan anda kekok di dapur.

Benar bila bercakap soal dapur, siapa yang tidak mahu sebuah dapur yang mewah dan cantik. Di bina kabinet dapur dengan material paling unggul. Namun kita perlu berpijak di bumi nyata. Tidak salah kita memilih material yang kurang mahal tetapi nampak cantik dan serasi pula dengan konsep kediaman. Cuma, jangan malas bertanya kepada kontraktor anda kelebihan dan kelemahan material yang anda pilih.

Jadi dengan ini memudahkan anda untuk menjaga material tersebut sebaik mungkin. Malah jika bijak menjaga ia bukan sahaja tahan lama malah kekal cantik. Biar pun anda memiliki kemasan atau material dapur yang bagus, namun itu tidak bermakna anda bebas mengabaikan dapur anda. Jika permukaan dapur anda sudah kusam, tidak mengapa jika anda menghabiskan masa sekitar dua hari hanya untuk mencanai permukaannya agar kembali bersinar.

Bila mereka bentuk sebuah kabinet , kita boleh merancang rekaan kabinet yang kita mahu. Apakah perkakas dapur yang banyak dalam koleksi. Adakah periuk besar atau koleksi set teh mahu pun spatula yang banyak. Jadi anda boleh menempatkan segala perkakas ini dengan kemas dan tersusun rapi.

Ada kabinet dapur yang direka sehingga aras 7’ tinggi sahaja , tetapi ada juga tuan rumah yang mahu kabinetnya tinggi sampai mencecah aras siling. Jadi ia lebih kemas menutupi keseluruhan dinding. Malah kini pereka juga berkongsi idea dengan rekaan dapur terselindung terutama di kediaman ruang terhad. Dapur dilengkapkan dengan pintu berpangsi dan boleh ditutup jika tidak digunakan. Jadi ruang yang sempit ini nampak cantik, kemas dan tidak mengganggu aktiviti lain.

Kita acap kali mengimpikan sebuah dapur yang sempurna, sama seperti di dalam iklan. Namun realitinya kita terpaksa berhadapan dengan ruang yang ada  di kediaman sendiri dan fitrah diri kita sendiri. Ragam kita apabila di sebuah dapur. Gerak kerja kita dan bagaimana boleh kita memanipulasi sebuah dapur.

Ada di antara kita lebih senang memasak sahaja di dapur dan mempunyai kamar membasuh sendiri  atau pun ruang membasuh. Ada juga yang suka menggabung  semua aktiviti  yang memasak, menggosok baju dan membasuh  baju di ruang dapur.  Jadi anda perlu tahu bagaimana susunan semua peralatan ini agar memudahkan kerja anda di dapur dengan fitrah diri anda terutama jika anda seorang kidal atau kurang upaya.

Sesebuah rekaan dapur. Ini merupakan antara langkah yang penting. Anda perlu tahu kemasan yang paling sesuai dengan dapur anda. Baik dari segi harga mahu pun gaya hidup anda. Adakah anda suka memasak atau tidak. Begitu juga adakah anda jenis yang agak comot bekerja atau seorang yang cermat.

Kemasan memainkan peranan yang sangat penting dalam memberi nilai estetika kepada sesebuah konsep dapur. Sama ada  legap, high gloss, matte, berkaca kabut  dan lain-lain, kemasan ini membentuk karakter yang tersendiri. Ada di antara kemasan ini mudah dibersihkan atau juga yang akan meninggalkan kesan jika tidak dicuci berkali-kali. Anda malas atau rajin, tepuk dada tanya selera.

Ia bagaikan aksesori kepada rekaan dapur. Malah ia juga membentuk sesebuah karakter dapur. Daripada klasik ke moden, ia memberi nilai estetika yang berbeza dan harganya juga berbeza. Jadi fahamkan dengan betul apakah konsep dapur anda dan keserasiannya dengan tombol pintu kabinet anda. Ada juga pintu yang tidak memerlukan tombol dan direka begitu sofistikated dengan menggunakan tekanan jari.

Fahami pelan lantai dapur anda. Adakah ia gelap atau terang? Adakah anda memerlukan langsir nipis atau langsir senteng atau lebih sesuai bidai? Adakah anda memerlukan pencahayaan di bawah kabinet atas ? Adakah anda memerlukan pencahayaan lebih kerana warna kabinetnya gelap? Adakah kabinet anda juga memerlukan pencahayaan struktur yang ditempatkan di dalam kerana menggunakan kaca kabut?

Jika anda mahu melaram dapur kering anda, mungkin boleh ditambah down light atau halogen . Jadi rekaan istimewa dapur kering anda lebih menarik dan menyerlahkan ruang utama kediaman. Namun jika sekadar untuk membuat kerja-kerja dapur, pencahayaan asas sudah memadai.

Permukaan yang dimaksudkan adalah permukaan kaunter dapur anda. Adakah ia diperbuat daripada bahan padu, tahan lasak atau sekadar kayu mampat yang lebih murah. Kini terdapat beberapa permukaan yang lebih tahan lasak, mudah dibersihkan dan menyenangkan apabila disentuh. Ia merupakan satu permainan psikologi pada deria sentuhan kita.

Malah anda sendiri perlu bijak memilih warna material permukaan kaunter dapur anda agar lebih hidup dan menyenangkan. Jangan pula hanya kerana dapur anda hitam , habis sampai permukaan kaunter anda dihias dengan rona hitam. Tidakkah ia bahaya semasa memasak? Padanan seumpama ini juga perlu anda belek berkali-kali dengan kabinet dan kelengkapan lain agar tidak nampak asing dan canggung apabila siap kelak.

Tiada lain yang cukup indah pada sebuah dapur selain aksesori yang menarik. Bekas gila, garam, segala rempah ratus. Begitu juga pengisar makanan , ketuhar dan lain-lain lagi. Bukan sekadar pelengkap gaya tetapi menyerikan dapur anda. Pengeluar perkakas dapur juga banyak yang menyediakan rekaan ranggi untuk menghidupkan dapur para pengguna. Malah kebanyakan kelengkapan elektronik dan manual disempurnakan dengan rekaan kreatif pelbagai warna agar serasi dengan pilihan warna dapur idaman anda.

Belek juga permukaannya. Adakah sesuai dengan diri anda. Berkilau mungkin cantik namun jika anda gemar memasak menggunakan minyak yang banyak, ia mungkin memberi pengaruh kepada kesan lantai dapur anda. Mungkin jubin seperti slate atau granit matte mahu pun terracota sesuai untuk mereka yang cemerkap dan berusia. Apa pun biarlah ia sepadan dengan tema rekaan anda dan mudah dibersihkan. Bina kabinet dapur anda dengan citarasa anda.

Seorang pemilik syarikat kontraktor yang berpengkalan di Kota Bharu, Kelantan baru-baru ini telah berkongsi di laman Facebooknya tentang bagaimana beliau berjaya merealisasikan impian pasangan guru pencen iaitu Pn Nik Patanah  Binti Nik Muhammad untuk mendiami mahligai indah di Kampung Laut, Tumpat Kelantan.

“Rumah ini disiapkan bersama kakitangan saya selama 8 bulan berikutan terdapat penangguhan dari segi faktor cuaca di pantai timur kerana apabila masuk sahaja musim tengkujuh, hujan turun tanpa henti dan mengakibatkan banjir sehingga menyukarkan projek ini disiapkan dalam tempoh yang pendek.”ujarnya.

Selain itu, senibina tiang tinggi ini bermanfaat untuk seisi keluarga kerana jika diperhatikan di sebelah bawah rumah, banyak ruang parkir yang tersedia. Pada pandangan penulis, jika tuan rumah mengadakan kenduri doa selamat, para tetamu tidak mempunyai masalah untuk meletakkan kenderaan masing-masing.

Bunga segar tahan lama, tip ini mampu panjangkan hayat flower cut. Jika anda memiliki sejumlah pokok berbunga, apa kata wujudkan kelainan dengan menjadikan ia sebahagian cut flower yang boleh dijadikan hiasan di sudut kediaman anda.

Anda boleh menjadikan kuntuman mawar, bunga kemboja dan lain-lain lagi menjadi elemen hiasan dalam pasu hiasan bersaiz kecil, sebagai penyeri meja kopi ataupun ketika menghidangkan minum petang. Memaksimumkan fungsi tumbuh-tumbuhan di taman bukan sahaja menjana kreativiti sebagai pemilik taman tetapi dalam masa yang sama ia mampu menyerlahkan rupa terbaik tanaman dalam setiap aspek kehidupan sehari-hari.

Cara Mengendalikan Cut Flower:


6 Langkah Mudah Dapatkan Kediaman Konsep Industrial

Konsep industrial kini dilihat semakin digilai ramai. Lebih-lebih lagi dalam kalangan belia yang mahukan kediaman yang nampak simple tetapi ranggi dan mempunyai karakter. Selain itu, konsep ini juga memaparkan elemen-elemen yang ‘kasar’ dan tampak lebih maskulin dengan penggunaan bahan seperti logam, batu-bata dan kayu. Material yang digunakan juga ada kalanya daripada bahan terbuang atau kitar semula dan bahan industri termasuk kaca, besi, aluminium, paip dan getah yang diolah sedemikian rupa hingga boleh dijadikan hiasan menarik.

Dalam post kali ini IMPIANA mengetengahkan beberapa ciri-ciri utama reka bentuk dalaman konsep industrial yang anda boleh terapkan dalam kediaman anda.

#1 PENGGUNAAN TONA MONOKROM

#2 PERMUKAAN KAYU DAN BESI

#3 PERABOT DAN AKSESORI VINTAJ

#4 PAIP DAN SALUR ELEKTRIK DIBIAR TERDEDAH

#5 BATU-BATA MERAH

#6 HUTAN KONKRIT

Dekorasi ruang dalaman rumah yang berkonsepkan moden ini sememangnya sering menjadi tema pilhan ramai masa kini. Mana tidaknya, dekorasi seperti ini boleh membuatkan ruang dalaman rumah anda tampak lebih elegan, mewah dan bergaya.

Buat anda yang menyukai dan mahukan dekorasi ruang dalaman rumah yang berkonsepkan moden seperti ini, ada lima perkara yang wajib anda tahu.

Ini kerana, mungkin ada segelintir di kalangan anda yang masih belum mengetahui perkara ini dan mahukan tip bagaimana untuk membuatkan dekorasi ruang dalaman rumah yang berkonsepkan moden seperti ini.

Oleh itu, dalam segmen Tip Impiana episod kali ini, kami kongsikan kepada anda lima perkara yang wajib anda tahu bagi yang gemarkan dekorasi berkonsepkan moden ini.

1.Penggunaan Lampu ‘Spot Light’ Adalah Wajib

2.Gunakan Aksesori & Perabot Yang Berwarna Gelap

3.Elakkan Menggunakan Langsir Jenis ‘Rod’

4.Elakkan Pengunaan Perabot Sofa Yang Bersaiz Besar

5.Pemasangan ‘Fluited’ Di Bahagian Ruang Tamu

Sekiranya anda ingin mengetahui lebih lanjut bagaimana caranya untuk membuatkan dekorasi ruang dalaman rumah tampak lebih moden? Anda boleh tonton video penuh pada pautan di bawah;

Di Malaysia banyak projek perumahan yang dijalankan berbentuk rumah teres semi-D, pangsapuri, kondominium dan banglow. Masih lagi relevan untuk dikatakan projek rumah jenis townhouse atau rumah bandar sudah banyak dibangunkan di negara ini dan disebabkan itu, IMPIANA kurang mendedahkan kepada umum dekorasi rumah jenis townhouse ini.

Sebelum kita pergi lebih mendalam tentang rumah townhouse dan trik dekorasinya, adalah molek untuk kita mengenalpasti ciri-cirinya terdahulu kerana ramai yang keliru rumah townhouse dengan rumah teres kerana fizikalnya yang dibina seakan sebiji rumah teres kerana dalam lot dan bumbung yang sama

Ciri-ciri am

Rumah townhouse kelihatan seperti sebiji rumah teres. Sebenarnya ia merupakan sebiji rumah yang dibahagi kepada dua pemilik atau unit kediaman.  Setiap unit mempunyai akses sendiri. walaupun kelihatan dalam lot yang sama, bagi pemilik yang unit nya terletak di bahagian atas mempunyai pintu masuk dan tangga sendir. Ia bagi mengelak gangguan pemilik unit atas kepada kediaman dibahagian bawah.

Kebanyakkan unit townhouse yang dibina mempunyai plan lantai yang memanjang ke belakang. Di Malaysia, terdapat dua jenis townhouse iaitu pembinaan secara tiga tingkat serta dua tingkat. Jenis tiga tingkat membuatkan pemiliknya berkongsi sebanyak 1 1/2 tingkat yang mana tingkat bawah mempunyai ruang tamu, dapur dan bilik tidur manakala di sebelah atas pula adalah bilik tidur utama dan beberapa lagi bilik tidur. Manakala jenis dua tingkat dibina dalam satu tingkat yang mana tangga tambahan menjadi laluan untuk pemilik unit di sebelah atas.

Townhouse 2 tingkat dengan 2unit (setiap unit mempunyai keluasan ruang satu tingkat)

Townhouse 3 tingkat untuk 2 unit (setiap unit mempunyai keluasan ruang 1 1/2 tingkat)

Tips deko rumah bandar

Rumah townhouse selalunya dikenali dengan fizikal yang memanjang, jadi segala perancangan deko kediaman sebegini opitumum dan dirancang baik. Untuk memastikan setiap keperluan aktiviti mendapat ruangnya yang tersendiri, penyediaan partition perlu dilakukan.

Jika sudah memanjang, anda perlukan partition. Disini ianya bermaksud sempadan di antara ruang yang memisahkan antara seksyen dalam kediaman. Contohnya, jika balkoni anda terletak di sebelah hadapan, secara automatiknya, ruangan disebelahnya adalah ruang tamu, sempadankan ia dengan meja makan kerana pasti seksyen seterusnya adalah dapur dan terus ke bilik tidur belakang.

Trik lain berbentuk partition adalah dengan meletakkan tiang sebagai ilusi yang bertindak sebagai pembahagi di antara seksyen. Anda boleh meletakkan tiang sebagai pembahagi di antara ruang tamu dan makan. Ilusi sebegini berupaya membuatkan kediaman yang memanjang kelihatan luas dan lapang.

Selain itu, penggunaan dan pemilihan rona cat juga memainkan peranan yang penting. Jika ruang kediaman townhouse anda kecil dan kekurangan tingkap untuk pencahayaan di waktu siang, sebaiknya gunakan warna-warna yang cerah. Antara warna yang paling mudah untuk dipadankan adalah putih, kelabu cair dan sebagainya

Akhir sekali, rumah jenis ini sangat sesuai untuk golongan muda tidak kira masih bujang atau berkahwin. Purata harga jualannya sekitar RM400K kebawah, tetapi bergantung kepada harga pasaran semasa. Kapasitinya terdiri daripada 3 bilik tidur dan 2 bilik air disertai dengan balkoni.

Penggunaan papan hitam serta kapur putih di sekolah mungkin sudah lapuk tetapi jika kombinasi ini diaplikasikan dalam dekorasi rumah pasti ianya memberi manfaat yang besar kepada seluruh ahli keluarga.

Ilham dekorasi papan hitam dan kapur ini boleh dimanfaatkan oleh ibubapa serta anak kerana si ibu boleh mencatat perkara utama untuk dilakukan dalam sehari seperti tugasan mengemas rumah, pembelian barang dapur manakala bapa pula boleh mencatat segala bil-bil yang tertangguh dan si anak boleh mengekspresikan cetusan idea mereka di dinding yang spesifik untuk mereka.

Untuk merealisasikan idea ini, anda boleh mendapatkan cat papan kapur (bukan cat kapur) di mana-mana outlet barangan perkakas rumah yang berhampiran.

Antara ruangan yang strategik untuk anda tepek cat papan kapur ini adalah seperti di ruangan dapur, bilik tidur anak dan ruang tamu.

Di dapur, selain daripada menyenaraikan segala barangan keperluan yang akan dibeli, anda juga boleh menetapkan tempat meletak peralatan memasak yang sepatutnya kerana dengan ini, anda tidak lagi tersalah letak kuali serta sudip.

Di ruang tamu pula, cat ini berfungsi sebagai salah satu cara untuk kita meninggalkan mesej kepada ahli keluarga yang lain selepas anda keluar dari rumah seperti tugasan membersihkan rumah, keluarkan makanan sejuk beku dari peti ais dan sebagainya. Malah anda juga boleh lebih kreatif dengan menjadikan papan kapur ini sebagai buku menu famili anda untuk seminggu. Setiap ahli keluarga bolehlah menulis menu yang diingini agar semua ahli keluarga diberi notis awal hidangan makan malam.


Pucuk Petai Siam (Cha-Om) Mampu Turunkan  Kadar Kolestrol Dalam Badan

Cha-om (petai siam) atau nama botaninya Senegalia pennata dipercayai berasal dari tanah besar Asia Tenggara. Cha-om adalah pokok renek kecil dengan duri pada dahan dan batang. Ia mengeluarkan pucuk baru sepanjang tahun dan paling banyak dalam musim hujan. Pokok Cha-om merupakan sayuran yang sangat digemari di kalangan rakyat Thailand, Kemboja dan Laos. Bahagian pokok yang dimakan adalah pucuk atau daun muda.

Selain sebagai ulam, pucuk pokok Cha Om juga boleh digunakan sebagai campuran masakan dalam telur dadar dan lain-lain menu seperti masakan goreng atau berkuah mengikut resepi tempatan.

Khasiat Cha-om

Masyarakat Utara Asia gemar memakan cha-om disebabkan ia antara tanaman yang kaya dengan pelbagai vitamin. Tambahan cha-om dikategorikan sayuran liar yang murah dan mudah didapati.

Cha-om mengandungi vitaman A, vitamin B, vitamin C, Kalsium dan iron. Disamping itu juga, ia menjadi sumber terbaik membekalkan keperluan fiber dan phosphorus yang diperlukan oleh badan. Nutrisi yang terkandung di dalam cha-om seperti Beta sitosterol membantu merendahkan kadar kolesterol di dalam badan dan ia merupakan sayur yang mengandungi antioxidant. Secara tidak langsung si pengamal cha-om dapat menjamin kesihatan yang baik.

Cara penyediaan telur dadar cha-om

Bahan-bahan
Secawan pucuk petai belalang – ambil pucuk sahaja
3 biji telur ayam – gred A
2 biji cili padi – jika suka
secubit garam
1 sudu teh sos ikan atau sos sotong thai
minyak masak

Cara membuatnya:

1. Masukkan pucuk petai belalang, telur, cili padi, garam dan sos ikan/sotong ke dalam mangkuk besar, pukul dengan garfu dalam 1 minit hingga bercampur.

2. Panaskan minyak dan tuang telur yang di pukul tadi ke dalam kuali. Setelah telur tersebut masak, alihkan dan biarkan satu bahagian lagi masak (seperti menggoreng telur dadar biasa)

3. Hidangkan panas dengan sos cili thai

Sumber resepi: http://fizalgk.blogspot.my

Memang sedap masak lemak letak belimbing buluh. Ia pembangkit selera menggantikan air asam dan asam keping. Tapi, buahnya ni kalau menjadi, luruh macam tu je sampai tak termakan. Selain di dijadikan jeruk supaya tahan lama? Apa lagi yang boleh anda hasilkan dari belimbing buluh ni ye?

Manisan belimbing buluh, rasa seperti kismis

Bahan-bahan:
2 kg belimbing buluh yang tua bagus tidak terlalu masak
Gula 1/2kg jika kurang manis boleh ditambah sesuai selera
1 sdt kapur sirih
Air secukupnya

Cara-cara buat:
1. Bersihkan hujung pangkal belimbing buluh, cuci , lalu direndam di air kapur sirih kurang lebih 2 jam cuci bersih
2. tiriskan
3. ebus sebagian gula dengan 1 liter air sampai mendidih masukkan belimbing buluh rebus sampai mendidih lagi, matikan, inapkan sehari semalam
4. saring belimbing buluh,
5. Rebus sisa gula dengan 1 liter air lagi, matikan, masukkan belimbing buluh, inapkan sehari semalam
6. Lalu jemur 3 sampai 4 hari. siap

P/S: Teknik yang sama juga sesuai digunakan untuk buat lobak jeruk dan sawi hijau

Sawi Pahit
Nasi sejuk
Garam kasar
Air

1. Sawi pahit dicuci dan dikering

2. Setelah kering jemur hingga layu, sawi yang besar dibelah 2 supaya cepat layu
3. Sekali sekala terbalikkan supaya layu sepenuhnya
4. Dah layu
5. Kisar sedikit nasi sejuk bersama garam dgn air secukupnya. seeloknya guna garam kasar, kalu tak ade garam halus pun ok tapi yang tak beriodin ye.
6. Sawi yang dah dijemur direndam dalam air garam yang dah di blend tadi. Simpan dalam bekas kedap udara
6. Selepas seminggu dah jadi sayur sawi masin

Ada ramai orang di luar sana punya halia yang berbaki dalam peti ais. Mesti ramai tak tahu sebenarnya nak tanam halia senang sangat sangat. Saya dah biasa buat sampai orang nak beli anak pokok halia saya.

Inilah hasilnya. Yang ini dah boleh guna untuk masakan anda.

Antara khasiat yang terkandung di dalam rumput Israel adalah seperti jumlah Beta-carotene yang amat tinggi, kaya vitamin”E”, Ascrobic Asid dan iron. Disamping itu, kandungan kalsium dan Riboflavin di dalam tanaman ini berada di kadar sedarhana. Menutut kajian perinci yang telah dilakukan, hanya 3.7% jumlah protin yang terdapat di dalam tanaman ini dan daunnya mengandungi bahan anti-asthmatic Acanthaceae

Rumput Israel atau nama saintifiknya Asystasia Gangetica L. merupakan tanaman dari keluarga. Antara khasiat rumput Israel adalah seperti:

Cara penyediaan hidangan rumput Israel ini sama seperti ketumpang air. Boleh di goreng atau tumis air


Elak Kesesakan Lalu Lintas Ketika Pulang Beraya Ke Kampung, Ikuti Cadangan Jadual Perjalanan PLUS Malaysia

Sudah menjadi kebiasaan apabila menjelang musim perayaan Hari Raya Aidilfitri setiap tahun, ramai yang akan pulang ke kampung halaman khususnya bagi mereka yang menetap di sekitar kawasan Lembah Klang.

Rentetan kemeriahan sambutan perayaan Aidilfitri yang bakal diraikan, masalah kesesakan lalu lintas di lebuh raya sering berlaku dan dihadapi oleh semua pengguna jalan raya.

Jadi, adalah lebih baik sekiranya anda dapat elakkan daripada turut serta menghadapi masalah tersebut dengan merancang perjalanan anda supaya lancar dan selamat sampai ke destinasi yang ingin dituju.

Oleh itu, semua pengguna jalan raya yang bakal menggunakan Lebuhraya Utara-Selatan untuk pulang ke kampung disarankan merancang perjalanan anda dengan mengikuti cadangan waktu perjalanan oleh PLUS Malaysia.

Tetapi, sebelum itu ingin diingatkan kepada semua pengguna jalan raya untuk memastikan baki kad Touch ’n Go dan eWallet mencukupi sebelum memulakan perjalanan.

Semua pengguna lebuh raya juga boleh mendapatkan maklumat trafik terkini menerusi Twitter @PLUSTrafik, Aplikasi PLUS, Chatbot PUTRI, papan tanda elektronik (VMS) di lokasi-lokasi terpilih serta mengikuti laporan trafik terkini menerusi siaran-siaran radio utama negara.

Bersempena sambutan Hari Kemerdekaan Malaysia ke-65, mari kita kenali dengan lebih dekat salah satu bangunan bersejarah di selatan tanah air iaitu Istana Lama Seri Menanti yang terletak di Kuala Pilah, Negeri Sembilan.

Bangunan yang diperbuat daripada kayu ini mula dibina sekitar tahun 1902 dan siap sepenuhnya pada 1908 telah menjadi kediaman rasmi Yang di-Pertua Besar Negeri Sembilan.

Istana Lama Seri Menanti ini juga dibangunkan ekoran selepas peristiwa hitam yang berlaku di Istana Pulih yang telah dibakar oleh askar-askar Inggeris semasa mengejar DYMM Yang di-Pertuan Muhammad Ibni Almarhum Yamtuan Antah sewaktu peperangan Bukit Putus.

Masih tersergam indah sehingga ke hari ini, Istana Lama Seri Menanti ini telah menjadi sebuah bangunan yang terkenal di serata negeri dengan keunikan struktur bangunan yang dibina daripada kayu tanpa menggunakan sebatang paku.

Bagi anda yang masih belum menjejakkan kaki di Istana Lama Seri Menanti ini, untuk maklumat anda struktur bangunan bersejarah ini mempunyai ketinggian empat tingkat dan pelan asalnya dipercayai telah direka oleh dua orang tukang Melayu bernama Kahar dan Taib.

Namun begitu, sehingga kini tidak dapat dibuktikan bahawa kedua-dua figura ini yang menjadi tukang pembinaan Istana Lama Seri Menanti.

Istana ini mempunyai 99 batang tiang termasuk empat batang tiang seri yang panjangnya 67 kaki. Keempat-empat tiang ini telah diambil daripada kayu-kayu di kawasan Bukit Pergai, Jelebu.

Selain itu, ada juga beberapa kayu-kayu lain antaranya kayu Penak yang diambil dari kawasan Bukit Tinggi. Apa yang menyebabkan Istana ini unik dan lain daripada yang lain oleh kerana pembinaan struktur bangunannya yang tidak menggunakan sebatang paku besi.

Istana Lama Seri Menantu ini berjaya dibangunkan dengan menggunakan paku diperbuat daripada kayu yang dipanggil Pasak. Bukan seperti kayu biasa yang lain, Pasak ini mempunyai struktur yang keras dan kukuh untuk pembinaan sebuah bangunan.

Dari segi reka bentuk bangunannya pula, Istana Lama Seri Menanti ini direka daripada simbolik tanduk Kerbau yang melambangkan keamanan.

Kemudian, atas kesedaran DYMM Tuanku Ja’afar ibni Almarhum Tuanku Abdul Rahman, Istana ini secara rasminya diwartakan sebagai ‘Muzium Diraja’ dan perasmiannya telah dilakukan pada tanggal 14 Julai 1992 bersamaan 14 Muharram 1413 Hijrah.

Kini, Muzium Diraja Istana Lama Seri Menanti telah bertukar wajah dengan mempamerkan koleksi-koleksi keluarga Diraja. Manakala setiap ruang telah diisi tanpa mengubah bentuk asal istana bagi menerangkan fungsi ruang-ruang tersebut.

Nu Ideaktiv Sdn Bhd (Nu Ideaktiv) dan Enrichment Media Lab (EML) Sdn Bhd telah menandatangani Memorandum Persefahaman (MoU) dalam satu majlis yang berlangsung di Pejabat Urusan Nu Ideaktiv, pada Khamis.

Syarikat diwakili Encik Syamil Fahim Mohamed Fahim, Ketua Pegawai Eksekutif Nu Ideaktiv dan Muhamad Ashraf DM Tej Nasir, Pengarah Urusan Enrichment Media Lab telah menyempurnakan acara menandatangani memorandum, sekali gus memeterai kerjasama dan perlantikan Enrichment Media Lab sebagai rakan pakar media bagi mensasarkan segmen Perusahaan Kecil Sederhana Melayu (PKS).

Menerusi kerjasama ini, Enrichment Media Lab akan bertindak sebagai rakan pakar media yang menyediakan perkhidmatan dan perundingan untuk pakej pemasaran serta pengiklanan eksklusif bagi segmen PKS dalam industri kecantikan, kesihatan, makanan dan minuman, pakaian, perabot, pendidikan dan bimbingan.

Nu Ideaktiv yang memiliki lebih 17 jenama dan peneraju dalam industri media berbahasa Melayu, menyediakan kandungan, platform dan pelaksanaan sejajar dengan kerjasama yang dibuat.

Syamil Fahim dalam ucapannya memberitahu, MoU ini adalah permulaan untuk kerjasama bagi membantu dan meningkatkan lagi industri PKS negara ini menerusi media sebagai pemacu utama.

“Melihat kepada kepakaran yang dipunyai oleh Enrichment Media Lab dalam segmen industri pengiklanan PKS dan pengetahuan mereka bagaimana PKS merangka strategi dalam pemasaran dan pengiklanan, adalah menjadi satu peluang dan kelebihan bagi Nu Ideaktiv untuk berkolaborasi dan berkerjasama dengan syarikat ini bagi menguasai segmen pengiklanan media PKS.”

“Kerjasama ini juga bertujuan membantu perniagaan dan pengasas jenama untuk berkembang menerusi hebahan media meluas, pelaksanaan acara dan promosi rentas platform yang dimiliki Nu Ideaktiv di digital, program tv dan banyak lagi,” katanya.

Enrichment Media Lab sebagai agensi pakar media melihat Nu Ideaktiv sebagai syarikat yang berpotensi untuk membantu membangun industri PKS.

“Nu Ideaktiv memiliki pelbagai jenama media No.1 di Malaysia yang boleh membantu PKS berkembang maju dan menembus audiens sasar bagi pertumbuhan perniagaan dan sasaran keuntungan syarikat.”

“Kerjasama ini tidak terhad kepada satu medium sahaja. Berdasarkan hala tuju sesebuah perniagaan, kita boleh melaksana pelbagai projek yang signifikan, mencapai sasaran dan mentransformasi perniagaan,” kata Ashraf.

Antara kerjasama awal Nu Ideaktiv dan Enrichment Media Lab adalah menerusi penerbitan rancangan TV iaitu perjalanan keibubapaan pemilik jenama Noir dalam PA&MA : Diari Madammu, dan IMPIANA Makeover Ruang Selebriti yang dihiasi oleh Ella furniture. Rancangan ini bakal bersiaran di saluran Astro awal tahun hadapan.

“Kami juga sedang merangkakan satu acara besar untuk meraikan Ramadan dan Syawal, yang akan diumumkan dalam masa terdekat,” kata Syamil lagi.

LG Electronics Malaysia (LG Malaysia) memperkenalkan era baharu penulenan air yang melangkaui fungsi dengan pelancaran Penulen Air Tanpa Tangki Layan Diri LG PuriCare™ | Koleksi Objet. Dilengkapi teknologi penulenan yang termaju, produk inovatif ini menggabungkan estetika dan fungsi secara sempurna untuk meningkatkan lagi persekitaran kediaman.

Penulen Air Tanpa Tangki Layan Diri LG PuriCare™ | Koleksi Objet menerajui konsep baharu dalam teknologi penulenan air di mana reka bentuk dan warna bertemu untuk menggubah sesuatu yang luar biasa yang turut menyerlahkan lagi keindahan ruang rumah. Dengan lima pilihan warna yang cantik – Calming Cream White, Calming Beige, Calming Pebble Grey, Calming Pink*, and Calming Cream Sky* – koleksi ini memperkasakan pemilik rumah untuk mencipta ruang yang mencerminkan personaliti mereka yang istimewa dan unik.

Justin Choi, Pengarah Urusan LG Malaysia berkata, “Penulen Air Tanpa Tangki terbaharu ini memainkan peranan yang penting dalam ruang kediaman moden di mana ia bukan sahaja memanfaatkan kesihatan keluarga, ia turut mengindahkan ruang kediaman.”

“Penulen Air Tanpa Tangki Layan Diri LG PuriCare™ | Koleksi Objet melambangkan komitmen LG untuk mentakrif semula keperluan harian. Kami telah menggabungkan teknologi penulenan air yang canggih dengan reka bentuk yang menawan untuk menghasilkan produk yang dapat melengkapkan keperluan setiap isi rumah.”

Didatangkan dalam reka bentuk yang menawan, produk revolusioner ini menyalurkan air yang ditulenkan terus dari sumber air untuk menghasilkan air bersih yang bebas daripada pertumbuhan mikoorganisma. Dengan Sistem Penapis Puri 4-Peringkat, penulen air ini dapat menyingkirkan sembilan jenis logam berat, 99.99% norovirus, dan pelbagai bahan pencemar berbahaya. Produk ini juga boleh dihubungkan dengan aplikasi mudah alih LG ThinQ™ untuk kemudahan yang dipertingkatkan yang membolehkan pengguna membuat kawalan dengan satu sentuhan.

Apa yang membezakan Penulen Air Tanpa Tangki Layan Diri LG PuriCare™ | Koleksi Objet  ini daripada penulen air yang lain ialah Langganan Penapis Layan Diri yang disediakan dengan setiap pembelian, satu kemudahan eksklusif yang hanya ditawarkan oleh LG. Langganan ini didatangkan dengan penapis baharu setiap enam bulan yang akan dihantarkan terus ke pintu rumah anda supaya penukaran penapis dapat dilakukan sendiri dengan mudah dan cepat tanpa perlu menunggu Juruteknik professional LG. Konsep layan diri ini juga dilengkapi fungsi pensterilan automatik yang membolehkan pelanggan menikmati air bersih tanpa gangguan.

Bentuk dan fungsi lain yang meningkatkan lagi pengalaman pengguna termasuk:

Sebagai sebahagian daripada komitmen LG terhadap kelestarian alam sekitar, penulen air tanpa tangki layan diri ini melengkapkan gaya hidup hijau dengan mengurangkan sisa plastik dan ini menjadikannya pilihan terbaik untuk pengguna yang mementingkan alam sekitar. Selain itu, kecemerlangan produk revolusioner ini juga telah diiktiraf dengan penerimaan 2022 Energy Winner Award dan 2022 GOOD DESIGN Award – membuktikan lagi dedikasi LG terhadap inovasi dan kualiti.

Untuk menggalakkan minat pengguna, LG kini menawarkan promosi eksklusif bermula 1 Ogos hingga 31 Oktober di mana pelanggan akan menerima satu (1) Penutup Hadapan (Biru/Merah Jambu) secara percuma dengan pemasangan Penulen Air Tanpa Tangki Layan Diri PuriCare™ | Koleksi Objet. Penambahan bergaya ini meningkatkan estetika produk dengan ciri warna yang mencantikkan lagi persekitaran dapur. Mulai hari ini, pelanggan boleh melengkapkan kediaman mereka dengan Penulen Air Tanpa Tangki Layan Diri PuriCare™ | Koleksi Objet terbaharu pada harga berikut:


Khasiat Tersembunyi Bunga Raya Putih Yang Mungkin Ramai Tak Sedar

Pokok bunga raya yang biasanya ditanam sebagai pokok hiasan ini juga merupakan bunga kebangsaan negara Malaysia. Selepas perbincangan pada 28 Julai 1960, Bunga Raya telah diisytiharkan sebagai Bunga Kebangsaan Persekutuan Tanah Melayu. Apabila Tanah Melayu bergabung dengan Singapura, Sabah dan Sarawak untuk menubuhkan Malaysia, Bunga Raya terus diguna sebagai Bunga Kebangsaan.

Bunga ini ditanam secara meluas sebagai hiasan di seluruh kawasan tropika dan separa tropika. Bunganya besar, merah, keras, tetapi tidak mempunyai bau.

Pelbagai kultivar, varieti, dan hibrid telah dihasilkan, dengan warna bunga pelbagai dari putih kepada kuning dan kuning bata dan merah jambu lembut, dengan kelopak set tunggal dan berganda. Bunga ini juga digunakan bagi mengilat kasut di sebahagian India.

Khasiat Bunga Raya Putih

Pokok bunga raya ini banyak khasiatnya terutamanya dari spesis bunga raya putih. Kajian dan penyelidikan telah dibuat dan mendapati bahawa ekstrak dari bunga raya baik untuk kesihatan kita. Ini adalah kerana bunga raya mempunyai antioksidan yang dapat mengawal tahap kolestrol di dalam badan kita. Antara manfaat lain termasuklah ;

PETUA PENGGUNAAN BUNGA RAYA PUTIH

Bunga raya direbus dengan air mendidih :
– boleh dijadikan losyen untuk mencuci mata yg bengkak @ radang.
– boleh diminum untuk rawat asma, batuk, bengkak kelenjar parotid, bronchitis, selsema, mengeluarkan kahak dan hingus, dan merangsang haid.

Kudup bunga raya yang telah dihancurkan dicampur dengan garam :
– ditampal pd masalah bisul

Air rebusan kudup bunga :
– boleh diminum dan mampu menambahkan banyak air mani dan merawat bengkak salur kencing.

Daun muda dan pucuknya :
– disapu pada perut ibu yang akan bersalin untuk memudahkan melahirkan anak dan proses mengeluarkan uri.

Daun bunga raya direbus dalam air mendidih :
– boleh dijadikan losyen utuk rawat demam dan sakit kepala.
akar bunga raya putih ditumbuk lumat dan direbus.
– boleh diminum untuk merawat jangkitan yang terjadi dari hubungan seksual, melawaskan pembuangan air kecil dan boleh dijadikan penawar racun.
– air rebusan akar diminum untuk rawat jangkitan pada serviks, penyakit keputihan, tidak tentu haid, disapu pd kelenjar tengkuk yang bengkak dan boleh mencuci mata yang merah dan bengkak

Lazimnya, bagi mendapatkan cucian yang wangi dan lembut, kita akan gunakan pelembut fabrik. Tetapi tahukah anda, bahan ini tidak saja boleh digunakan untuk cucian malah terdapat pelbagai lagi kegunaan lain yang dapat membantu kerja-kerja rumah yang lain.

Disini, IMPIANA kongsikan 7 lagi kegunaan lain pelembut fabrik yang boleh anda cuba di rumah.

Kesan hangus pada kuali tidak muda untuk di cuci. Anda boleh menggunakan pelembut kain untuk menghilangkannya. Caranya, anda perlu rendam kuali anda dengan sedikit pelembut kain yang telah dilarutkan bersama dalam air suam. Kemudian, biarkan semalaman.

Pelembut kain yang digunakan atas permukaan kayu dapat menghilangkan kekotoran dengan lembut tanpa merosakkan permukaannya. Tambahan pula, pelembut kain akan meninggalkan aroma yang segar.

Pelekat yang terdapat pada permukaan kaca adalah kekal dan sukar untuk ditanggalkan. Oleh itu, pelembut kain yang telah dicampurkan dengan air dapat membantu menanggalkan pelekat lama yang berada pada permukaan kaca.

Anda tidak dapat menghilangkan noda air yang kering dan meninggalkan kesan di tandas hanya dengan menggunakan air sahaja. Anda perlu mencampurkan setengah cawan pelembut kain dengan setengah cawan air suam dan sembut kepada permukaan. Kemudian, lap dengan span dan biarkan dia kering.

Anda boleh membuat penyegar anda sendiri. Caranya, anda perlu tambahkan pelembut kain dengan setengah sudu soda penaik yang telah dicampurkan dengan air dan dimasukkan ke dalam botol penyembur.

Untuk menjadikan permaidani baru anda lebih selesa dan lembut. Anda boleh mencampurkan air panas dengan pelembut kain. Kemudian, sembur ke atas permaidani. Biarkan selama, beberapa dan basuh menggunakan pembersih karpet wap. Anda perlu mencucinya dengan baik jika mempunyai anak kecil atau haiwan periharaan.

Anda boleh membuat semburan untuk menjauhi nyamuk anda sendiri. Caranya, campurkannya dengan sedikit baking soda dan air ke penghalau nyamuk buatan anda sendiri. Semburan nyamuk yang anda buat akan meninggalkan aroma yang lebih segar berbanding dengan semburan nyamuk yang anda beli di kedai.

Harga bawang di pasaran memang agak melampau sekarang ni. Jika dulu 1Kg dalam RM 2.50, sekarang boleh mencecah RM5 tau. Ada sesetengah kawasan, bawang terputus stok dan yang hanya ada jenis bawang india yang berwarna ungu pekat tu. Bawang tu tidak berapa enak dibuat masakkan.

Apa kata, kita tanam sendiri bawang. Dalam tempoh 2 bulan lebih hasilnya dah boleh tuai. Tambahan, iklim Malaysia sekarang tengah panas lit-lit ni sangat sesuai untuk penghasilan isi bawang yang cantik. Lagi pun, bawang tak perlukan siraman dan penjagaan yang rumit.

Cara-cara:
1. Potong sedikit kepala dan akar bawang seperti dalam gambar

jika anda tanam untuk tuai hasil daun, hanya bahagian kepala sahaja perlu dibuang. Jika tujuan tanaman adalah untuk tuaian bawang, anda tidak dibenarkan untuk mengambil daunnya kerana bawang akan mudah rosak. Tujuan kepala bawang dibuang adalah untuk mempercepatkan pertumbuhan daun

2. Sediakan medium tanaman 2:1 (2 bahagian pasir dan 1 bahagian tanah) Bawang tidak perlukan medium tanaman yang lembap kerana ia akan merosakkan isi bawang.

3. Tanam hanya 3/4 sahaja dari bahagian bawang. Bila dah tumbuh daunnya sejengkal baru timbus sampal ke pangkal

Dah mula matang. Bawang mula tonjolkan diri

4. Selepas dua bulan, boleh lah dituai. Gantung dan sidai di bawah teduhan untuk proses pengeringan

Tip tambahan dari puan Azlina:
a) Tanam bawang besar ubinya banyak manakala bawang kecil sebaliknya (patutlah bawang kecil harganya mahal)
b) Bunga bunga bawang. Jika tidak, ia akan menyebabkan ubi bawang menjadi kecil
c) Tanam bawang ketika musim panas sahaja
d) Untuk penghasilan daun bawang, boleh tanam di bawah teduhan

Baru-baru ini Perdana Menteri, Tan Sri Muhyiddin Yassin mengumumkan pelaksanaan Perintah Kawalan Pergerakan Pemulihan (PKPP). Antara kelonggaran yang diberikan iaitu kebenaran merentas negeri dan lampu hijau untuk melancong dalam negeri. Kelonggaran yang diputuskan kerajaan bertujuan antaranya bagi fasa pemulihan ekonomi negara dan menjana semula pendapatan rakyat.

Ramai warga kota yang berpusu-pusu ingin pulang ke kampung halaman kan. Ingat wabak ini masih ada dan kita semua mesti mengikut SOP yang telah diberikan. Jangan sesekali ingkar kerana ingin bergembira nanti akhirnya pasrah.

Menerusi perkongsian di laman media sosial Facebook @Public Health Malaysia, perkembangan ini BUKAN bermakna kita telah bebas dari risiko dijangkiti wabak pandemik.

Virus ini masih ada di luar sana dan boleh menjangkiti sesiapa saja. Jika anda merancang untuk melancong, ada beberapa perkara penting yang wajib anda ketahui dan ambil tindakan.

Perlu diambil kira tanggungjawab dan peringatan agar sentiasa berwaspada sebelum memulakan perjalanan ke destinasi yang dituju. Pada ketika ini, sudah pasti anda jelas bagaimana wabak ini boleh merebak dan apa cara pencegahan terbaik. Peralatan bantuan perubatan seperti topeng muka, hand sanitizer dan face shield jangan ditinggalkan dalam aktiviti seharian.

Perkara pertama yang perlu anda perhatikan ialah lokasi dan aktiviti yang dipilih. Jika lokasi kelihatan padat dan sesak, tolong ‘SKIP’ dan elakkan. Tempat tertutup seperti pusat membeli belah bukan pilihan yang baik untuk anda meluangkan waktu bercuti.

Pusat membeli belah merupakan lokasi tumpuan ramai malah penjarakan sosial amat sukar untuk diamalkan. Ambil tahu kawasan zon merah dan elak bercuti ke kawasan berkenaan. Sebaiknya pilih lokasi yang tenang, tidak padat, mempunyai banyak tempat terbuka, jauh dari orang ramai dan berunsur alam semula jadi. Adalah dicadangkan untuk meluangkan masa berehat di bilik atau homestay bersama keluarga sepanjang tempoh bercuti, ianya lebih selamat selain dapat menikmati percutian dengan lebih ‘privacy.

Juga ambil tahu apakah aktiviti yang dibenarkan dan yang ditegah demi kebaikan anda sekeluarga. Anak-anak dan keluarga adalah tanggungjawab anda sepenuhnya. Tidak salah membiarkan mereka berlari dengan gembira di padang lapang, tepi pantai yang tidak sesak, taman rekreasi yang kurang pengunjung namun BUKAN di tempat padat dan tertutup seperti pasaraya.

Sayangilah diri dan keluarga anda. Kekal sihat dengan mengamalkan #newNormal seperti yang disarankan pihak berwajib. Mencegah lebih baik dari mengubati. Hujung minggu ini pasti ramai yang balik bercuti di kampung sehinggakan semua lebuhraya utara, selatan dan pantai timur semuanya sesak. Jadi, cuba elak dari berhenti di kawasan rehat yang ramai dan sesak. Pastikan anda sentiasa menggunakan topeng muka dan sanitizer jika berada di luar.